Sekolah Diserang: 40 Pelajar Uganda Terbunuh Dibakar

Sekitar 40 orang pelajar telah terbunuh di sebuah sekolah di barat Uganda dalam serangan kumpulan militan yang dikaitkan dengan gerakan Negara Islam (ISIS) pada Jumaat lalu.

Lapan orang mangsa lain dilaporkan masih dalam keadaan kritikal berikutan serangan ke atas Sekolah Menengah Lhubiriha di Mpondwe, di daerah Kasese.

Pemberontak Uganda yang dikaitkan dengan ISIS, Tentera Demokratik Bersekutu (ADF) yang berpangkalan di Republik Demokratik Congo (DRC) dipersalahkan dalam serangan tersebut.

Jurucakap polis negara, Fred Enanga berkata, beberapa mayat telah dibawa ke hospital Buera.

Serangan tersebut berlaku kira-kira jam 11.30 malam terhadap lebih 60 pelajar di sekolah itu menjadi mangsanya, dan kebanyakan mereka tinggal di asrama sekolah itu.

Inanga berkata, sebuah asrama pelajar di sekolah itu dibakar dan sebuah kedai makanan dirompak semasa serangan tersebut berlaku.

Mejar Jeneral Dick Olum daripada tentera Uganda memberitahu media bahawa beberapa pelajar lelaki itu dibakar dan ditetak hingga mati, manakala kebanyakan pelajar perempuan diculik oleh kumpulan itu.

Dikatakan bahawa beberapa mayat telah dibakar dan ujian DNA akan dijalankan untuk mengenal pasti identiti mereka.

Penyerang juga dikatakan membakar tilam pelajar dan juga dipercayai meletupkan bom di kawasan itu, dan tidak terkecuali, dilaporkan penduduk masyarakat setempat mungkin antara yang mati dibunuh.

“Pasukan kami sedang mengejar musuh untuk menyelamatkan mangsa culik dan memusnahkan kumpulan itu,” ujar jurucakap Kementerian Pertahanan, Felix Kulaygi dalam ciapan Twitternya.

Penyerang melarikan diri ke arah Taman Negara Virunga, iaitu taman negara tertua dan terbesar di Afrika serta rumah kepada spesis haiwan yang jarang ditemui, termasuk gorila gunung.

Militia ADF dikatakan menggunakan taman besar yang terletak di sempadan antara Uganda dan Rwanda itu sebagai tempat persembunyian.

Dalam perkembangan berkaitan, pihak tentera Uganda telah mengerahkan beberapa pesawat untuk membantu mengesan kumpulan pemberontak itu.

Mereka turut bekerjasama dengan Republik Demokratik Congo (DRC) yang telah menjalankan operasi ketenteraan bersama di timur Congo untuk mencegah serangan militia ADF.

“Pasukan keselamatan mempunyai risikan bahawa pemberontak telah berada di kawasan sempadan di sebelah DRC sekurang-kurangnya dua hari sebelum serangan yang berlaku pada Jumaat malam,” kata Mejar Jeneral Olum.

Episod berdarah itu adalah susulan serangan pada Sabtu lalu oleh ADF di sebuah kampung di DRC berhampiran sempadan dengan Uganda. Berikutan itu juga, dianggarkan lebih 100 penduduk kampung melarikan diri ke Uganda tetapi telah kembali.

Serangan ke atas sekolah itu, yang terletak kurang dua kilometer dari sempadan Uganda dengan DRC, adalah serangan pertama seumpama itu ke atas sebuah sekolah Uganda dalam tempoh 25 tahun.

Terdahulu pada Jun 1998, seramai 80 pelajar telah dibakar hingga mati di asrama dalam serangan militia ADF ke atas Institut Teknikal Kishwamba iaitu berhampiran sempadan dengan DRC, manakala lebih 100 pelajar telah diculik.

Pasukan ADF telah ditubuhkan di timur Uganda pada 1990an dan mengangkat senjata menentang Presiden Yoweri Museveni yang telah lama berkhidmat dengan mendakwa berlaku penganiayaan kerajaan terhadap umat Islam.

Selepas kekalahannya oleh tentera Uganda pada tahun 2001, ADF berpindah ke wilayah Kivu Utara di DRC. Pengasas utama kumpulan itu, Jamal Makulu telah ditangkap di Tanzania pada 2015 dan kini berada di penjara Uganda.

Pasukan ADF telah beroperasi dari dalam Republik Demokratik Congo sejak dua dekad yang lalu.

Pengganti Makulu, Musa Sika Baluku pada mulanya berjanji setia kepada ISIS pada 2016, tetapi organisasi itu tidak mengakui aktivitinya di wilayah itu buat kali pertama sehingga April 2019.

Pada tahun 2021, pengeboman berani mati berlaku di ibu negara Uganda, Kampala dan bahagian lain di negara itu, dan militia ADF dipersalahkan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Semua negara mesti mudah peroleh vaksin COVID-19

“PBB bukan hanya perlu bebas politik tetapi dengan bertindak balas terhadap beberapa masalah paling kritikal yang dihadapi dunia.”

Beliau turut mendesak PBB agar menjadi badan dunia yang akan memastikan bahawa tidak wujud sebarang diskriminasi kepada negara lain dalam mendapatkan akses vaksin virus tersebut.

“Oleh itu, kita mesti pastikan yang sebaik sahaja vaksin ditemukan, ia mesti boleh dan mudah diperoleh kesemua negara. Tidak boleh ada sebarang diskriminasi,” tegas beliau.

Memandangkan pandemik ini menular tanpa mengira sesiapa, jelasnya, maklum balas juga perlu bebas daripada diskriminasi.

“Ini kerana PBB kekal sebagai satu-satunya institusi global yang boleh dituntut hak milik oleh semua pihak.”

Beliau berkata demikian bertepatan dengan Mesyuarat Peringkat Tinggi PBB ke-75 yang disiarkan di Bangunan PBB di New York pada Isnin petang (waktu tempatan).

Dalam perkembangan berkaitan, terdapat 82 kes baharu yang telah dilaporkan, menjadikan jumlah kes positif COVID-19 di Malaysia adalah sebanyak 10,358 kes sehingga 22 September 2020.

“Jumlah kes aktif dengan kebolehjangkitan COVID-19 adalah 665 kes. Mereka telah diasingkan dan diberi rawatan,” kata Ketua Pengarah Kesihatan, Tan Sri Dato’ Sri Dr Noor Hisham Abdullah.

Manakala 82 kes baharu yang dilaporkan, 10 kes adalah kes import yang telah mendapat jangkitan di luar negara yang melibatkan sembilan warganegara dan seorang bukan warganegara.

“Daripada 72 kes penularan di dalam negara, 60 kes adalah warganegara Malaysia dan 12 kes adalah bukan warganegara.”

Jumlah kumulatif kes kematian COVID-19 pula kekal 130 kes iaitu 1.26 peratus daripada jumlah keseluruhan kes.

Beliau turut memaklumkan bahawa satu kluster baharu, Kluster Bangau-Bangau telah dilaporkan di Semporna, Sabah.

“Kluster ini dikenal pasti hasil saringan kemasukan pesakit ke Hospital Semporna. Sebanyak lima (5) kes (iaitu kes ke-10340 hingga ke-10344) telah dikesan positif COVID-19 pada 21 September 2020.”

Daripada jumlah itu, empat (4) kes merupakan warganegara Malaysia dan satu (1) kes merupakan bukan warganegara yang mana kesemua mereka tidak bergejala dan telah dimasukkan ke Hospital Semporna untuk rawatan.


Kami Sedia Berkhidmat Untuk Negara

Berdasarkan laporan berita baru-baru ini, kami ingin mengambil kesempatan ini untuk memberikan gambaran ringkas tentang Pertubuhan IKRAM Malaysia (IKRAM) dan aktiviti-aktiviti kami.

IKRAM adalah sebuah NGO Islam yang berdaftar pada tahun 2009. Fokus aktivitinya adalah kepada pendidikan dan kerja-kerja kemasyarakatan.

Kami percaya bahawa prinsip dan nilai-nilai Islam merupakan unsur yang penting dalam pembangunan negara, dan jika dijelaskan dengan betul, ia bahkan dapat diterima dalam masyarakat yang berbilang budaya dan agama seperti di negara kita.

Untuk membangunkan masyarakat yang teguh, bersatu padu dan progresif, IKRAM percaya dengan konsep Negara Rahmah yang digambarkan melalui 12 ciri seperti berikut:

1. Kepemimpinan Negara yang Kompeten dan Berintegriti

2. Sistem Pemerintahan yang Berasaskan Semak dan Imbang yang Berkesan

5. Masyarakat yang Berilmu, Berakhlak dan Penyayang

7. Hubungan Etnik dan Penganut Agama yang Harmoni

11. Kebajikan, Kesihatan dan Keselamatan Rakyat yang Terpelihara

12. Menerajui Usaha keamanan dan Kesejahteraan Sejagat

IKRAM menyokong usaha kerajaan sekarang untuk melahirkan rakyat Malaysia yang terbaik dan paling berwibawa dengan integriti yang tinggi untuk memimpin dan mengurus negara kita menuju ke hadapan.

Sebagai sebuah NGO Islam yang progresif dan kontemporari, IKRAM menarik ramai profesional dan ilmuan Muslim di Malaysia untuk menyertai kami. IKRAM adalah takungan kepada ahli-ahli daripada semua lapisan masyarakat, termasuk ahli akademik dan profesional yang berkaliber dan berkelayakan tinggi.

IKRAM mempromosi semangat patriotisme dalam kalangan ahli dan masyarakat. Oleh itu, sekiranya ada ahli IKRAM diseru untuk berkhidmat kepada negara kita yang dikasihi, ia adalah berdasarkan kepada kelayakannya (merit) sendiri dan juga sebagai menyahut seruan patriotisme selaras dengan nilai-nilai kami. Kami percaya perkara yang sama berlaku kepada mana-mana ahli NGO yang berkongsi nilai yang sama di negara kita.

Sambil kami menggalakkan ahli-ahli untuk berkhidmat kepada negara, sebagai organisasi yang berpegang dengan piawaian etika yang tinggi dalam nilai-nilai Islam, IKRAM menolak sebarang pelantikan pegawai awam secara tidak betul walaupun ia adalah untuk ahli IKRAM.

Seperti yang termaktub dalam konsep Negara Rahmah, kompetensi dan integriti dalam kepemimpinan dan kerajaan yang berdasarkan semak dan imbang yang berkesan adalah sebahagian daripada nilai-nilai teras yang kami berpegang teguh dengannya.

Pertubuhan IKRAM Malaysia komited dalam pembinaan negara dan akan terus memainkan peranan kami. Dengan melakukan demikian, kami mempromosikan perkongsian dan muafakat yang kukuh antara pelbagai pemegang taruh, tanpa mengira kaum atau agama. Kami bersedia berkhidmat untuk negara dengan memberi sumbangan yang terbaik mengikut kadar kemampuan kami.

Dr Hj Mohd Parid Sheikh AhmadPresidenPertubuhan IKRAM Malaysia

Nota: Ini adalah versi Bahasa Malaysia, terjemahan bagi Kenyataan Media IKRAM  bertajuk “We Are Here to Serve the Nation” bertarikh 20 Januari 2020.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Bangunkan dunia dengan sistem kontemporari patuh syariah

Dalam majlis tersebut, Presiden telah menyampaikan surat pelantikan kepada para anggota kluster yang terdiri daripada pakar dalam bidang-bidang yang dikenal pasti.

Buat permulaan, terdapat tiga kluster dilancarkan iaitu Kluster Ekonomi dan Kewangan, Kluster Politik dan Kenegaraan, dan Kluster Sosial.

Kluster panel pakar ini diwujudkan bagi merangka dan mencadangkan sistem baru yang patuh syariah yang boleh dikemukakan kepada masyarakat.

Dr. Parid bersama-sama sebahagian anggota kluster panel pakar yang hadir

Menurut Dr. Parid semasa melancarkan kluster ini, matlamat kluster ini adalah bagi menghasilkan satu kerangka sistem yang praktikal, realistik dan kontemporari lagi patuh syariah yang boleh dilaksanakan dalam masyarakat pada masa ini.

“Dunia memerlukan pemikiran dan sistem baru untuk menjadikan ianya sejahtera,” ujarnya.

Tambahnya, sistem yang dibina ini haruslah juga boleh dirujuk dan dilaksanakan di negara-negara lain. Beliau juga mengucapkan terima kasih kepada semua yang bersetuju menjadi anggota Kluster Panel Pakar IKRAM.

Diharap dengan Kluster Panel Pakar yang ditubuhkan ini, akan menghasilkan pemikiran-pemikiran baru dan terkini dalam membina sistem-sistem yang akan membantu dalam membangunkan dunia yang lebih sejahtera bagi merealisasikan misi Islam rahmat sekalian alam, insya-Allah.


Pahala atau dosa percuma?

Berkisah tentang pahala percuma ni, sangat menarik sebenarnya. Apalagi, ada yang beranggapan pahala ‘free’ itu mudah saja nak dapatkan. Ya, memang mudah. Namun, jangan disalahertikan! Ia tidaklah semudah yang disangkakan.

Silap-silap, ia boleh mendatangkan ganjaran dosa kepada yang mencetuskan sesuatu. Atau pendek kata, ia menjadi perkara yang tersangatlah sia-sia terhadap empunya diri.

Ya, kita masih pada bulan Ramadan al-Mubarak. Mubarak dengan bahasa mudahnya bermaksud kebaikan yang berganda-ganda dan menghasilkan ganjaran kebaikan yang banyak. Sebagai contoh, kita lakukan satu kebaikan, maka berturut-turut datang kebaikan yang lain dan ganjarannya pun menggunung. Sangat masya-Allah, bukan?

Jadi, perlulah kita sedari dan ambil kesempatan apalagi prihatin dengan saat dan waktu yang masih diberikan-Nya ini, kita dakap serta perbuatlah sebanyak mana kebaikan, bukan mencetuskan satu fenomena yang merasakan diri itu benar dan orang yang menegur itu berbuat dosa.

Kita sebagai masyarakat yang faham agama seharusnya tidak terjebak atau membiarkan situasi itu berleluasa. Apalagi ketika kita melihat yang melakukan itu adalah instafamous, selebriti mahupun artis yang mana model atau sikap yang ditonjolkan mereka sangat mempengaruhi kehidupan masyarakat pada hari ini.

Jika sesuatu perkara itu baik, tentu saja ia memberikan saham yang membahagiakan. Namun jika sebaliknya, ia boleh menjadi bahana yang tersangatlah teruk kepada masyarakat, apatah lagi kepada mereka yang sangat fanatik dengan yang yang diidolakan itu.

Realitinya, mereka yang menjadi ikutan dan tumpuan ini seharusnya mempamerkan kebaikan kerana mereka mempunyai ‘follower’ yang melaluinya boleh menjadi jariah kebaikan yang berpanjangan atau sebaliknya.

Lihat sahajalah jika sesuatu kebaikan yang dilakukan mereka itu diikuti oleh masyarakat, maka bergandalah saham kebaikan yang diterimanya. Namun, ketika sesuatu yang buruk atau tepatnya menyalahi had (hukum) Allah dan Rasul-Nya, maka ganjaran apakah yang akan didapatkan selain dosa yang berpanjangan? Naudzubillah.

Memang tiada siapa yang dapat menghalang tercetusnya sesuatu fenomena dalam masyarakat ini. Namun, mereka yang menjadi ‘ikutan’ itu boleh saja mempamerkan watak yang baik agar pengikutnya melakukan sebagaimana yang ia lakukan itu.

Dalam satu sisi yang lain sebagaimana kata pensyarah Open University Malaysia (OUM), Dr Hamidah Mat:

“Pada sudut yang lain pula, masyarakat umumnya seolah-olah dahagakan contoh dan panduan, ‘craving for example in life’, tercari-cari kehidupan yang bagaimanakah perlu diikuti. Yang paling mudah ialah apa yang ditunjukkan oleh para selebriti ini, tidak kira selebriti dalam apa juga bidangnya.”

Ujar beliau lagi, kiblat yang tercipta tanpa diminta ini telah menjadi tumpuan dan penghukum kepada hampir segala aspek kehidupan manusia. Maka, berhati-hatilah kita.

“Apa yang memburukkan lagi keadaan ialah apabila hal-hal berkaitan dosa dan pahala juga ditentukan oleh aktiviti mereka yang dipaparkan oleh para selebriti itu itu. Sepertinya, tumpuan masyarakat pada hari ini sangat didominasi oleh tindakan-tindakan golongan itu.”

Menurutnya lagi, barangkali disebabkan kelompongan-kelompongan harapan yang ada dalam masyarakat, menjadikan mereka kecewa dengan perkembangan-perkembangan terkini tanah air yang tidak mengujakan, maka perkara-perkara remeh tentang kehidupan orang lain yang menjadi topik tumpuan dan perbualan.

“Pepatah Inggeris ada mengatakan “What you focus will grow.” Maka fikirkanlah!”

Sebenarnya, sampai bila mereka yang ahlinya akan bersuara menegur golongan sebegitu daripada terus menyebarkan sesuatu yang bukan selayaknya? Lihat saja tentang pahala percuma itu, kerana seorang ‘selebriti dakwah’ yang kata, maka diiakan oleh mereka yang mengikutinya.

Bukan untuk menidakkan kata-kata itu, namun sekiranya kita membuka ruang yang seluas-luasnya bagi orang lain mengatakan kesalahan yang telah diperbuat tanpa merasa bersalah, boleh jadi ia akan mendatangkan sesuatu yang sebaliknya.

Suara-suara rakyat marhaen masih panas, bukan kerana dengki. Tetapi ia lebih kepada ketidakadilan yang berlaku dalam masyarakat di negara ini, sekarang ini. Segalanya penuh dengan keterikatan SOP, namun apabila di pihak golongan tertentu, semua itu dilanggarnya.

Apabila golongan ‘have-have’, boleh saja melepasi segala SOP yang ditetapkan pihak kerajaan. Namun, apabila rakyat marhaen melakukannya, laju sahaja dikenakan tindakan bahkan hukuman yang sepertinya tidak masuk akal.

Teringat saya dengan penulisan semalam yang bertajuk ‘Pandemik membarah di negara Bollywood’, sebagaimana kata ketua saintis di Pertubuhan Kesihatan Sedunia (WHO), Dr Sumiya Swaminathan:

“Virus ini tidak mengenal batas, kewarganegaraan, usia, jantina atau agama serta apa yang berlaku sekarang di India, sayangnya telah merebak di negara lain.”

Jadi, pihak kerajaan sewajarnya janganlah mewujudkan ‘kasta’ dalam usaha memerangi pandemik yang hebat melanda dunia ini.

Boleh jadi ada benarnya tanggapan bahawa zaman ini semuanya perlu menjadi ‘orang kayangan’ untuk terlepas daripada belenggu yang dicipta pihak tersebut hingga mencengkam rasa di hati umat. Ketika menjadi rakyat bawahan apalagi tidak memiliki apa-apa keistimewaan, maka penindasan itulah dikenakan dengan sewenang-wenangnya.

Siapa lagi yang seharusnya prihatin akan semua ini?

Bukankah Ramadan yang kita lalui ini, sepatutnya menjadikan kita hamba-Nya yang berbelas ihsan kepada yang lainnya? Tetapi situasi itu tidaklah demikian hinggakan suara-suara kesal daripada peminatnya tidak dapat dibendung lagi.

Seperti kata Presiden Pertubuhan IKRAM Malaysia (IKRAM), Ustaz Dr Haji Mohd Parid Sheikh Ahmad dalam Bicara Bina Negara (BBN-10) yang lalu:

“Umat Islam perlu berubah menjadi anggota masyarakat yang peka dan prihatin tentang perkembangan negara dan dunia dengan semangat yang dibawa pada bulan Ramadan dan menerusi semangat Ramadan ini, kita perlu berubah menjadi anggota masyarakat yang peka dan prihatin tentang perkembangan-perkembangan yang sedang berlaku dalam negara di tengah-tengah umat Islam dan dunia.”

Jangan kita sebagai masyarakat yang tahu dan faham terus berdiam. Tegur dan perbaikilah walaupun tidak dengan tangan (kuasa), maka marilah sama-sama kita usahakan dengan mencegahnya dengan lisan.

Sebagaimana hadis Rasulullah SAW tentang mengambil berat antara satu sama lain, antaranya:

“Barang siapa melihat kemungkaran, maka cegahlah dengan tangannya, kalaulah ia tidak mampu maka cegahlah dengan lisannya, kalau ia tidak mampu dengan kata-kata, maka ubahlah dengan kebencian hati. Dan itulah ia selemah-lemah iman.” (Hadis Riwayat Muslim)

Hayati dan fahamilah hadis itu agar kita menjadi manusia yang sentiasa bermuhasabah daripada terus mempercayai dan mengikut apa yang mereka lakukan tanpa asas.

Sudah berapa tahun usia kita.. Takkan selamanya nak dengan selemah-lemah iman itu?

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kabinet Perhalusi RUU Larangan Tukar Parti

SERI KEMBANGAN – Jemaah Menteri membangkitkan dua perkara berhubung Rang Undang-undang (RUU) Larangan Ahli Dewan Rakyat Bertukar Parti agar diperincikan dan diperhalusi semula oleh Jawatankuasa Pilihan Khas selepas dibentangkan pada mesyuarat kabinet pada Rabu.

“Walau bagaimanapun, Jemaah Menteri membangkitkan dua perkara agar diperincikan dan diperhalusi semula oleh Jawatankuasa Pilihan Khas,” kata Menteri di Jabatan Perdana Menteri (Undang-Undang dan Parlimen), Datuk Seri Dr Wan Junaidi Tuanku Jaafar dalam satu kenyataan hari ini, tanpa mendedahkan butiran mengenai perkara yang dibangkitkan.

Beliau berkata, Peguam Negara,Tan Sri Idrus Harun telah memberi penjelasan kepada Jemaah Menteri berkaitan pindaan perlembagaan itu.

“Jemaah Menteri tiada bantahan terhadap draf yang dicadangkan Jawatankuasa Pilihan Khas Parlimen.”

Ia sebagaimana mengikut Peraturan 85 Peraturan Majlis Mesyuarat Dewan Rakyat, maklumat berhubung Jawatankuasa Pilihan Khas tidak boleh didedahkan kepada umum.

“Ini kerana ia masih dalam perbincangan di peringkat Jawatankuasa Pilihan Khas Parlimen.”

Beliau memaklumkan bahawa RUU itu secara keseluruhannya diambil maklum oleh kabinet, yang mana persoalan yang dibangkitkan Jemaah Menteri akan dibawa kepada Jawatankuasa Pilihan Khas Parlimen pada 7 Jun ini (2022) untuk diteliti, seterusnya memuktamatkan RUU tersebut.

“Jika RUU itu dapat dibentang dan diluluskan pada sidang tersebut, ia boleh diwartakan seawal Januari tahun depan,” jelasnya.

Terdahulu, RUU Larangan Bertukar Parti dijangka dibentangkan seawal pertengahan Julai iaitu ketika Mesyuarat Kedua Dewan Rakyat Penggal Kelima bermula 18 Julai akan datang.


Mengharap sinar buat doktor kontrak

Ketika negara berhadapan saat kritikal menghadapi pandemik Covid-19, nasib kira-kira 23,000 doktor kontrak seakan belum ada sinarnya.

Kita tahu, mereka juga adalah sebahagian daripada barisan hadapan yang telah dan sedang bertungkus lumus ‘berperang’ dengan pandemik di semua fasiliti kesihatan seluruh negara.

Namun, masa depan doktor kontrak ini terumbang-ambing kerana statusnya yang tidak tetap, skim gaji yang lebih rendah serta tiada kemudahan untuk menyambung pelajaran.

Jika doktor kontrak ini ingin menyambung pelajaran, mereka perlu mengeluarkan duit poket mereka sendiri, namun itu bukanlah jaminan bahawa mereka akan diserapkan ke jawatan tetap. Mereka seperti dianaktirikan oleh kerajaan, namun tenaga mereka ‘diperah’ sama seperti jawatan tetap.

Bahkan, doktor kontrak juga tiada pencen serta tidak layak mendapat ‘Flight warrant’ dan pinjaman perumahan Lembaga Pembiayaan Perumahan Sektor Awam (LPPA).

Selain itu, mereka tidak layak untuk mendapat cuti (cuti tanpa gaji/separa gaji, cuti sakit TB/Leprosy/Cancer, study leave dan childcare leave), di samping tidak layak untuk Hadiah Latihan Persekutuan (HLP).

Oleh itu, gerakan Hartal Doktor Kontrak menuntut supaya kerajaan menawarkan pelantikan tetap kepada semua pegawai perubatan lantikan kontrak sedia ada dan memohon penjelasan terperinci kriteria pelantikan tetap.

Jika dua tuntutan ini tidak diselesaikan, doktor-doktor kontrak di seluruh negara akan menjalankan mogok pada 26 Julai ini dengan tidak hadir bertugas, tanpa menjejaskan penjagaan kesihatan negara.

Menteri Kesihatan, Datuk Seri Dr Adham Baba berkata, isu pegawai perubatan kontrak yang belum diserap ke jawatan tetap akan dibawa ke Mesyuarat Kabinet.

“Saya mohon doktor-doktor yang sedia ada dalam skim kontrak supaya bersabar dan bertenang. Kertas kerja telah disiapkan dan kita akan lihat keputusan jemaah menteri nanti.”

Tambahnya, Kementerian Kesihatan Malaysia (KKM) telah melaksanakan penambahbaikan skim pegawai perubatan kontrak iaitu menaikkan gaji dari UD41 kepada UD43 hampir menyamai gaji pegawai perubatan tetap.

Dalam pada itu, Perdana Menteri, Tan Sri Muhyiddin Yassin berkata, rayuan doktor kontrak tersebut akan dibincang dengan teliti bersama jemaah menteri memandangkan ia akan membabitkan kos yang tinggi iaitu lebih RM2 bilion kepada kerajaan.

Hendak seribu daya, tak hendak seribu dalih. Apalah sangat dengan pertambahan RM2 bilion setahun dibandingkan dengan pengorbanan doktor kontrak dan barisan hadapan lain yang sedang berjuang membendung pandemik Covid-19.

Harapnya kerajaan janganlah berkira sangat dengan RM2 bilion. Walaupun kosnya tinggi, tapi ia berbaloi dengan hasil yang akan diperolehi. Ini melibatkan penjagaan kesihatan dan nyawa rakyat bagi jangka masa panjang. Jika semua doktor ini ‘merajuk’ dan berhenti kerja, apa jadi dengan sistem penjagaan kesihatan negara?

Sumbangan dan peranan doktor kontrak tidak wajar dipinggirkan. Selagi mereka tidak berjawatan tetap, selagi itu ketidakadilan dan ketidaktentuan akan berlaku terhadap mereka.

Negara kita dicanang sebagai antara negara yang mempunyai rangkaian sistem penjagaan kesihatan terbaik di dunia. Namun, adakah ‘penjaga’ terhadap penjagaan kesihatan di negara kita juga di tahap yang terbaik?

Tepuk dada tanya kerajaan, jangan tanya saya. Saya hanya seorang rakyat yang mengharapkan masa depan yang lebih baik buat sebahagian barisan hadapan yang memperjuangkan haknya.

Saat kita berada di rumah, sama ada berehat, makan atau bekerja, barisan hadapan termasuk doktor-doktor kontrak negara sedang gigih berjuang melawan virus bahaya tanpa henti.

Ayuh kita bersolidariti dan menyokong tuntutan doktor-doktor kontrak. Moga ada sinar buat mereka.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Rahsia pelajar terbaik SPM: Pendidikan holistik, tarbiah dan doa ibu bapa

Ibu bapa Afdhal turut mengiringinya ke sekolah untuk menerima keputusan SPM 2015 oleh Pengetuanya, Bat Kamaruzzaman Abdul Kadir pada Khamis lalu.

Di samping faktor sistem pendidikan IKRAM MUSLEH yang mementingkan pendidikan holistik meliputi aspek akademik dan agama, peranan tarbiah (didikan) ibu bapa di rumah tidak kurang pentingnya dalam membimbing anak-anak menjadi berjaya.

“Mak bukan nak anak-anak mak pandai sangat, tapi mak nak anak yang gembira,” jelas Aishah Mohd Amin, kakak sulung Afdhal tentang kata-kata ibunya bila ditanya tentang rahsia kecemerlangan keluarganya dalam facebooknya.

Tambahnya, Afdhal merupakan adik bongsu daripada 11 orang adik-beradik dan antara mereka ini memang ada yang bagus, ada yang sederhana dalam akademik.

“Yang kelakarnya kami seorang pun tak pernah dapat nombor satu dalam kelas. Tapi, Alhamdulillah kami semua dapat rezeki ke universiti dan memegang ijazah,” katanya lagi.

“Nak kata kami ni gila study, tidak juga. Mak abah tak pernah pula pressure kami gila-gila kena score. Kami ni seorang pun tak pernah dihantar tuisyen walaupun selalu pemalas belajar, dan markah tak berapa elok di sekolah,” sambungnya.

Dalam aspek agama pula kata Aishah, Afdhal dan abangnya, Siddiq juga merupakan penghafaz al-Quran, di mana Siddiq juga pemegang keputusan 11A dalam SPM.

“Kesemua kami dihantar ke Sekolah Islam Hira’ 100% daripada sekolah rendah sehingga tamat SPM.

“30 tahun lamanya mak dan abah bersusah payah supaya kami dapat mendapat pendidikan di sana. Maka ‘roh’ sekolah ini memang menyerap dalam keluarga kami,” jelasnya lagi.

Menurutnya, ramai yang bertanya, apa rahsia ibunya sehingga setiap kali keputusan peperiksaan anak-anak keluar, ia tidak pernah mengecewakan.

“Mak saya ni ada ijazah tetapi memilih untuk stay at home jaga sendiri kami 11 beradik. Itu plus point juga sebab kami pulang memang mak ada di rumah. Kami juga tak ada pembantu rumah.

“Mak boleh buat semua ni juga sebab abah yang bekerja keras memberi ruang dan keselesaan untuk mak lebih masa di rumah mendidik kami bersebelas. Abah juga rajin belikan buku-buku latihan untuk adik-adik sebagai tambahan dari yang ada di sekolah,” ujar beliau.

Berikut adalah beberapa tip dan rahsia kecemerlangan mereka hasil didikan ibu bapa mereka yang dikongsikan oleh Aishah:

1. Ibu tidak pernah tengok kerja sekolah

2. Kalau asyik suruh study, anak akan stress

3. Ibu tidak pernah tangankan anak

4. Ibu tidak pernah kritik atau puji anak depan orang

6. Lintasan hati ibu akan jadi doa

Sumber: FB Aishah Amin | FB SMI Hira’

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


UEC Dari Pandangan IKRAM

Unified Examination Certificate atau singkatannya UEC adalah sijil bagi pelajar lepasan Sekolah Menengah Persendirian Cina (SMPC). UEC merupakan ujian peperiksaan menengah yang ditadbir oleh Persatuan Lembaga Pengurus Sekolah Cina Malaysia (Dong Zong) sejak tahun 1975. SMPC menerima pelajar daripada pelbagai kaum dan agama termasuk pelajar Melayu.

2. APAKAH SEKOLAH MENENGAH PERSENDIRIAN CINA (SMPC)? KENAPA IA WUJUD?

2.1. Sekolah-sekolah Cina ini diasaskan oleh etnik Cina di Malaysia sejak awal abad ke-20. Namun, pada awal 1960-an, susulan Penyata Rahman Talib dan Akta Pendidikan 1961, sekolah-sekolah ini ditawarkan menjadi sekolah bantuan penuh kerajaan dengan syarat mereka menjalankan sistem dan kurikulum kebangsaan.

Semua sekolah rendah dan sebahagian sekolah menengah Cina menerima tawaran ini manakala sebahagian daripada sekolah menengah itu enggan dan mahu mengekalkan status persendirian dan bebas mereka.

2.2 Sekolah-sekolah yang menerima tawaran tersebut kini dikenali sebagai Sekolah Rendah Jenis Kebangsaan (Cina) (SRJKC) dan Sekolah Menengah Jenis Kebangsaan (Cina) (SMJKC), manakala yang lain kekal sebagai Sekolah Menengah Persendirian Cina (SMPC).

2.3 Ketika in, terdapat sejumlah 60 Sekolah Tinggi Persendirian Cina di Malaysia. Bilangan ini tidak bertambah sejak tarikh tersebut. Mereka diuruskan oleh Lembaga Pengurus Sekolah Cina Malaysia (Dong Zong).

2.4 Perlu disebutkan tawaran yang sama dibuat kepada Sekolah Rendah Tamil yang semuanya diubah menjadi SRJKT. Tetapi berbeza dengan masyarakat Cina, sekolah menengah Tamil tidak pernah wujud. Oleh itu, tidak ada Sekolah Menengah Jenis Kebangsaan Tamil atau Sekolah Menengah Persendirian India/Tamil dan tidak wujud peperiksaan khas (seperti UEC) bagi pelajar dalam Bahasa Tamil.

3. APA BEZA SPMC DENGAN SMJKC ATAU SRJKC?

3.1. SMPC beroperasi seperti sekolah swasta sepenuhnya. Sekolah-sekolah ini tidak menerima sebarang bantuan dari Kerajaan, tidak menjalankan kurikulum kebangsaan dan tidak mengambil peperiksaan awam Malaysia. Sebaliknya, SMJKC dan SRJKC adalah seperti Sekolah Agama Bantuan Kerajaan (SABK) yang menjalankan kurikulum kebangsaan serta menerima bantuan perkapita, guru dan seumpamanya daripada kerajaan.

4.1. Pada tahun 2015, lebih kurang enam ribu orang pelajar mengambil peperiksaan UEC. (Sumber: Perbincangan Meja Bulat IKRAM-Dong Zong 14 Julai 2018)

5. ADAKAH SEMUA PELAJAR SEKOLAH CINA MENGAMBIL UEC?

5.1. Tidak. UEC hanya diambil oleh pelajar Cina di Sekolah Menengah Persendirian Cina (SMPC).

5.2. Kini, hanya 15% sahaja daripada pelajar etnik Cina peringkat menengah yang belajar di SMPC dan mengambil UEC kerana kos yang tinggi dan tempat terhad. Selebihnya, belajar di Sekolah Menengah Kebangsaan (SMK) dan Sekolah Menengah Jenis Kebangsaan Cina (SMJKC). (Sumber: Perbincangan Meja Bulat IKRAM-Dong Zong 14 Julai 2018)

6. BENARKAH SILIBUS UEC DIAMBIL DARI TAIWAN?

6.1. Walaupun pada awal penubuhan sekolah-sekolah Cina di Malaysia kurikulumnya berkiblatkan negeri China dan Taiwan, kurikulum SMPC dan UEC telah di”Malaysia”kan. Kini, tidak ada lagi mana-mana bahagian kurikulum UEC yang dicedok daripada kurikulum negara lain dan kesemua panel penggubal kurikulum adalah rakyat Malaysia. (Sumber: Perbincangan Meja Bulat IKRAM-Dong Zong 14 Julai 2018)

7. ADAKAH KURIKULUM UEC MENCAPAI STANDARD AKADEMIK MENENGAH TINGGI SEPERTI STPM ATAU A-LEVEL?

7.1. Banyak universiti luar negara dan Institusi Pengajian Tinggi Swasta (IPTS) di Malaysia menerima pelajar lepasan UEC dengan mengiktirafnya sama seperti STPM/A-Level.

7.2. Oleh kerana UEC telah diiktiraf oleh lebih 200 IPT di seluruh dunia, termasuk kebanyakan IPTS Malaysia, standard akademiknya diandaikan memadai. (Sumber: Perbincangan Meja Bulat IKRAM-Dong Zong 14 Julai 2018)

8. JIKA IA TELAH MENCAPAI STANDARD, KENAPA ADA PIHAK YANG ENGGAN MENERIMANYA?

8.1. Kebanyakan pihak yang mempertikaikan UEC tidak mempertikaikan standard akademiknya. Standard akademik mata-mata pelajaran UEC (kecuali Bahasa Melayu dan Sejarah) tidak menjadi sebab penentangan.

8.2. Isu utama mengenai UEC sebenarnya melibatkan aspek pembangunan jati diri rakyat Malaysia dan sejauh mana lepasan UEC memenuhi aspirasi dan falsafah pendidikan Kebangsaan termasuk keupayaan Bahasa Melayu, kefahaman terhadap sejarah dan semangat patriotisme Malaysia.

9. APAKAH KEGUSARAN PIHAK YANG TIDAK BERSETUJU?

Berikut adalah beberapa kegusaran masyarakat awam yang dipetik maksudnya daripada beberapa diskusi umum termasuk di saluran media sosial:

9.1. “Melanggar peruntukan Akta Pendidikan 1996 (Akta 55) yang menetapkan SMPC dan UEC sebagai status quo”

9.2. “Sekolah Persendirian Cina gagal menghasilkan murid yang mampu memperlihatkan jati diri nasional yang kental.”

9.3. “Gagal mendokong konsep pembudayaan Melayu sebagai budaya teras dalam pembinaan Malaysia sepertimana yang telah dipersetujui dalam kontrak sosial termasuk penekanan terhadap Bahasa Melayu.”

9.4. “Lepasan sekolah Cina hanya mampu berbahasa Mandarin dan mempamerkan jati diri etnik Cina, bukannya jati diri kebangsaan”.

9.5. “Tidak fasih berbahasa Melayu selepas menjadi warganegara. Mereka seperti orang asing di negara ini.”

9.6. “Mencabar kedudukan Bahasa Melayu (BM) sebagai Bahasa Kebangsaan dengan wujudnya sebahagian rakyat yang tidak menguasai BM seperti yang diperuntukkan di bawah Perlembagaan Persekutuan dan Akta Bahasa Kebangsaan.”

9.7. “Jika UEC diiktiraf, sijil-sijil lain seperti A-Level, Baccalaureate dan seumpamanya juga akan menyusul diiktiraf dan akhirnya menjadikan sistem pendidikan kita cacamarba.”

9.8. “Melahirkan generasi Cina yang akan datang yang berbeza aspirasi dan jati diri daripada kaum lain, yang mengekang pemupukan perpaduan sebenar.”

9.9. “Menjadikan SMPC lebih popular dan mendapat sambutan lantas menurunkan bilangan kemasukan murid Cina ke SMK dan SMJKC.”

9.10. “Tidak adil kepada ibu bapa yang selama ini telah setia memilih sistem pendidikan SMK/SMJKC.”

9.11. “Pengiktirafan akan menjadikan sistem pendidikan di SMPC seperti sebahagian daripada sistem pendidikan kebangsaan.”

9.12. “Boleh mewujudkan dwi-sistem pendidikan yang saling bertentangan dari segi falsafah dan aspirasi.”

10. APAKAH MANIFESTO PAKATAN HARAPAN MEMUATKAN PENGIKTIRAFAN TERHADAP UEC?

Berikut adalah petikan daripada manifesto Pakatan Harapan:

“..Pakatan Harapan akan mengiktiraf sijil UEC sebagai syarat am kelayakan untuk memasuki institusi-institusi pengajian tinggi awam (IPTA) dengan syarat pemohon memiliki kepujian dalam mata pelajaran Bahasa Melayu di peringkat SPM. Untuk tujuan ini, sijil UEC akan dinilai agar setaraf dengan syarat am kelayakan sedia ada untuk kemasukan ke IPTA…” (Janji 50, Manifesto Pakatan Harapan: ms 135)

11. ADAKAH IA TERKANDUNG DALAM JANJI 100 HARI PH?

Tidak. Frasa yang digunakan ialah “…sijil UEC akan dinilai..” membawa makna ia akan dikaji. Dan, kajian selalunya mengambil masa.

12. BAGAIMANA PULA MANIFESTO BARISAN NASIONAL TERHADAP PENGIKTIRAFAN UEC?

“Warganegara yang memiliki sijil peperiksaan luar negara yang setara dengan Sijil Pelajaran Malaysia (SPM) dan Sijil Tinggi Persekolahan Malaysia (STPM) dengan kelayakan memasuki IPT dalam negara, boleh dipertimbangkan untuk memasuki pengajian mana-mana IPT, dengan syarat mempunyai kepujian dalam mata pelajaran Bahasa Malaysia dan lulus mata pelajaran Sejarah – syarat tersebut juga diguna pakai dalam isu tentang Unified Examination Certificate Senior Middle (UEC)” (Manifesto Barisan Nasional:ms 85)

13. APAKAH RUMUSAN CADANGAN DAN TUNTUTAN PELBAGAI PIHAK BAGI ISU INI?

13.1. Pelbagai pihak telah mengemukakan cadangan atau tuntutan terhadap isu UEC seperti ditunjukkan dalam rajah di bawah. Ada yang menuntut penghapusan sistem pendidikan vernakular termasuk UEC dan SMPC; mencadangkan SMPC diserap ke SMJKC; dan ada juga yang mencadangkan mengekalkan kedudukan sedia ada (status quo).

Di samping itu, ada pihak yang mencadangkan diberi pengiktirafan dengan syarat semakan kurikulum dibuat di samping syarat mendapat kepujian Bahasa Melayu dan lulus Sejarah pada peringkat SPM.

14. APAKAH IKRAM MENYOKONG UEC DIIKTIRAF?

14.1. IKRAM mendukung pendirian Kementerian Pendidikan Malaysia yang meraikan kepelbagaian aliran atau pendekatan pendidikan selagi ia berasaskan Falsafah Pendidikan Kebangsaan.

14.2. Pendidikan Cina telah wujud di tanah air sejak lebih 100 tahun. Akta Pendidikan 1996 membenarkan kewujudannya dan kewujudannya tidak bercanggah dengan undang-undang Malaysia.

14.3. Namun, sistem pendidikan vernakular terutama sekolah-sekolah persendirian Cina di Malaysia seperti berada dalam ‘dunia’ yang tersendiri. Murid-muridnya amat kurang bergaul dengan kaum lain. Setelah tamat peperiksaan UEC, oleh kerana mereka tidak dapat memasuki IPTA, mereka biasanya melanjutkan pelajar ke luar negara seperti ke Singapura, China dan Taiwan selain memasuki sebahagian IPTS dalam negara.

14.4. Apabila mereka tamat belajar dan pulang ke tanah air, mereka juga tidak dapat memasuki perkhidmatan awam atau agensi kerajaan kerana kelayakan mereka yang tidak diiktiraf.

14.5. Maka kebanyakan mereka bekerja di syarikat-syarikat swasta. Jika syarikat-syarikat tersebut tidak mempunyai pekerja pelbagai etnik, sekali lagi mereka kurang bergaul, berinteraksi, apatah lagi mengenali dan memahami orang Islam dan orang Melayu, penduduk majoriti negara ini.

14.6. Demikianlah, dari satu generasi ke generasi, jurang dan tembok antara kaum berlaku, malahan, boleh terus menebal. Risikonya adalah sikap prejudis dan syak wasangka boleh bertapak malahan mengukuh. Tahap toleransi juga kurang dalam keadaan ini.

14.7. Untuk mengelakkan perkara ini terus berlaku, IKRAM mencadangkan mereka diasimilasi dan diberi peluang untuk lebih bergaul dengan rakyat Malaysia yang lain melalui proses pendidikan.

14.8. Cara mudah asimilasi yang dicadangkan sebahagian pihak ialah dengan menghapuskan sistem pendidikan vernakular, menjadikan Malaysia seperti Indonesia, Singapura dan Thailand yang mengamalkan “One people, one education system”. Perkara ini mudah disebut tetapi amat sukar dilaksanakan. Sistem pendidikan sekolah Cina telah wujud sejak awal kurun kedua puluhan, dan telah dibenarkan wujud sebelum dan selepas merdeka.

14.9. Usaha mengubah sistem dan kedudukan sekolah-sekolah Cina sering menjadi isu panas di kalangan masyarakat Cina Malaysia kerana kebimbangan mereka akan terhapusnya aspek bahasa dan budaya etnik Cina. Orang Islam juga perlu berhati-hati kerana kini timbul gerakan yang menyeru kepada ‘one system’ yang ingin melenyapkan juga sistem-sistem lain seperti aliran pondok dan tahfiz.

14.10. Oleh itu, IKRAM percaya pendekatan terbaik adalah untuk ‘accommodate’ mereka ke dalam sistem dan institusi masyarakat termasuk memberi peluang mereka memasuki IPTA dalam proses asimilasi dan penyerapan mereka ke dalam masyarakat. Ini akan memberi peluang kepada mereka bergaul dengan masyarakat lain di Malaysia.

14.11. Oleh kerana kita tidak dapat menghapuskan terus sistem vernakular dan pada masa yang sama, mereka tidak wajar dibiarkan terus berada dalam ‘dunia’ mereka, kita perlu mencari jalan untuk mengiktiraf sistem tersebut dengan memenuhi syarat-syarat tertentu.

14.12. Dalam penetapan syarat, beberapa kekhuatiran masyarakat seperti dalam perkara 9 di atas, perlu diteliti.

15. APA SYARAT YANG IKRAM CADANGKAN DAN KENAPA?

15.1. Untuk UEC diiktiraf oleh Kementerian Pendidikan Malaysia (KPM) yang membolehkkan pemegang sijilnya memasuki IPTA, syarat asas yang dicadangkan ialah pelajar lepasan UEC perlu mendapat KEPUJIAN dalam Bahasa Melayu dan LULUS dalam Sejarah pada peringkat SPM. Di samping itu, kurikulum UEC perlu lulus proses penyetaraan oleh Kementerian Pendidikan Malaysia (KPM).

15.2. Berikut adalah empat sebab mengapa cadangan di atas menjadi perlu:

i. Bahasa pengantar di SMPC adalah Bahasa Cina. Mata pelajaran Bahasa Melayu diajar namun standard dan jam pengajarannya rendah berbanding sekolah kebangsaan. Selain itu, oleh kerana bahasa pertuturan harian pelajar-pelajar ini adalah bahasa Cina, lulusan UEC rata-ratanya tidak fasih berbahasa Melayu. Syarat kepujian Bahasa Melayu di peringkat SPM akan mendorong mereka untuk meningkatkan keupayaan mendengar, membaca dan bertutur dalam BM dengan lebih baik.

ii. Silibus subjek Sejarah yang diajar di Sekolah Cina berbeza dari silibus dalam Kurikulum Standard Sekolah Menengah (KSSM). Pandangan seseorang tentang sejarah sangat penting untuk membina minda dan sikap terhadap peristiwa dalam sejarah negara, selain pembinaan nilai dan semangat patriotisme. Selain itu, elemen sivik dan kewarganegaraan kini menjadi teras penting subjek Sejarah KSSM. Oleh itu, amat penting para pelajar UEC memahami sejarah negara.

iii. Pada masa kini, pemegang sijil STPM atau yang setaraf hanya diterima masuk ke IPTA sekiranya mereka mempunyai sijil SPM. Oleh itu, lepasan UEC juga perlu mempunyai sijil SPM. Syarat minimum untuk memperolehi sijil SPM ialah kredit Bahasa Melayu dan lulus Sejarah.

iv. Syarat keperluan sijil SPM ini adalah sama dengan warganegara Malaysia yang mempunyai sijil pengajian menengah tinggi luar negara seperti A-Level, International Baccalureate dan lepasan diploma IPTS yang ingin memasuki IPTA di Malaysia.

15.3. IKRAM mencadangkan apa juga penyelesaian yang dibuat hanyalah untuk 60 buah SMPC yang mempunyai sejarah dan legasi tersendiri ini. Oleh itu, KPM harus bertegas untuk tidak membenarkan penambahan pembinaan sekolah atau pembukaan tapak sekolah baharu bagi MPC. KPM juga harus bertegas tidak membenarkan pelajar selain di SMPC mengambil peperiksaan UEC.

16. APAKAH SYARAT YANG DIPERSETUJUI OLEH DONG ZONG SETAKAT INI?

16.1. Dong Zong bersetuju dengan syarat kredit Bahasa Melayu di peringkat SPM bagi pengiktirafan UEC untuk kemasukan ke IPTA.

16.2. Dong Zong juga bersetuju untuk memperkasakan pengajaran dan pembelajaran Bahasa Melayu di SMPC. Bantuan pihak KPM dan Dewan Bahasa dan Pustaka diperlukan.

17. BAGAIMANA PENERIMAAN LEPASAN UEC KE IPTA BOLEH MENYUMBANG KEPADA PERPADUAN NASIONAL?

17.1. Oleh kerana bahasa pengantar di IPTA ialah Bahasa Melayu, pelaksanaan polisi di atas akan menggalakkan pelajar lulusan UEC memperbaiki keupayaan BM mereka.

17.2. Semua pelajar IPTA wajib mengambil dan lulus Mata Pelajaran Umum (MPU) seperti Pengajian Malaysia, Tamadun Islam dan Tamadun Asia dan Hubungan Etnik yang telah ditetapkan oleh KPM. Keadaan ini akan meningkatkan kefahaman mereka tentang sejarah bangsa, perhubungan etnik, kenegaraan dan sistem pemerintahan di Malaysia.

17.3. Peluang bergaul dengan pelajar-pelajar lain yang berbilang bangsa, agama dan budaya akan terbuka dan ini akan merapatkan lagi jurang dan seterusnya membina perhubungan dan persahabatan mereka. Proses asimilasi juga boleh berlaku. Perkara-perkara di atas tidak diperolehi jika mereka tidak masuk IPTA, apa lagi jika melanjutkan pelajaran ke luar negara.

18. KENAPA ISU INI MENJADI PANAS?

18.1. Isu ini dijadikan isu politik oleh beberapa pihak yang berkepentingan, walaupun sebenarnya ia adalah isu pendidikan yang ‘real’ yang perlu ditangani dengan semangat membina negara dan masa depan generasi.

18.2. Beberapa pihak masing-masing telah membuat tuntutan yang tidak realistik dan tidak mengambil kira sejarah, kontrak sosial, budaya dan dasar utama yang sedia disepakati di negara kita.

19. APAKAH CARA TERBAIK UNTUK MENGATASI KEMELUT INI?

19.1. Perbincangan dan dialog harus digalakkan dalam suasana yang terkawal dengan objektif mencari titik pertemuan, bukan membesarkan perbezaan dan melebarkan jurang. Perbincangan secara tertutup melibatkan semua pemegang taruh (stake holders) adalah lebih baik daripada yang terbuka.

19.2. IKRAM ingin menyatakan kesediaan untuk menjadi penganjur kepada forum atau perbincangan dalam suasana harmoni bagi meleraikan dan mencapai titik pertemuan dalam isu ini.

20.1. Keputusan sama ada mengiktiraf UEC dan syarat-syaratnya ini seharusnya berdasarkan pertimbangan akademik dan profesional di peringkat Kementerian Pendidikan, bukannya atas tekanan politik.

20.2. Keputusan mengiktiraf UEC tidak boleh dibuat tergesa-gesa tetapi memerlukan kajian rapi yang melibatkan pelbagai pemegang taruh (stakeholders).

20.3. Kementerian & NGO Pendidikan Cina dan Melayu-Islam perlu bekerjasama untuk mengkaji dan mencari penyelesaian yang tuntas dan harmoni bagi isu pengiktirafan UEC.

20.4. Dalam meraikan kepelbagaian aliran pendidikan, semua pihak mesti bergerak ke arah memenuhi aspirasi Falsafah Pendidikan Kebangsaan.

20.5. Aktiviti pembelajaran dan kokurikulum yang membantu interaksi kaum dan pemerkasaan Bahasa Malayu perlu ditingkatkan di antara SMPC/SRJKC/SMJKC dan sekolah-sekolah aliran lain. Aktiviti silang budaya mithali yang telah dibuktikan berjaya oleh sekolah-sekolah tertentu termasuk sekolah dalam sistem IKRAM MUSLEH boleh dijadikan contoh.

20.6. Semua pihak perlu bertolak ansur dan mengutamakan kemaslahatan umum yang terbaik dalam pembangunan peradaban dan budaya negara yang rahmah dan sejahtera.

JAWATANKUASA PENDIDIKAN
PERTUBUHAN IKRAM MALAYSIA
24 Julai 2018

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Syahadah kita sama, mengapa mesti bersengketa?

Sudah tentu perpaduan umat Islam mesti didasarkan kepada ajaran Islam, bersatu atas dasar akidah dan merapatkan saf sesama Muslim untuk mendaulatkan Islam dalam kehidupan dan hidup bernegara. Bersekutu bertambah mutu, bersatu teguh, bercerai roboh.

Perpaduan umat Islam sangat penting kerana menjadi saf dan tulang belakang kepada negara ini dan perpecahan akan membahayakan kepentingan Islam yang sekian lama terpelihara. Syahadah sama tetapi sentimen berbeza, mengapa kian menebal? Berbeza pendapat tidak mengapa, asalkan tidak lari daripada kitab al-Quran, sunnah dan jumhur atau ijmak ulama.

Senario di Malaysia ada dua punca utama yang perlu diberi perhatian dan ditangani mutakhir ini bagi mengelakkan pergeseran kaum dan agama iaitu politik serta media sosial. Sesetengah ahli politik bermain dengan sentimen perkauman dan keagamaan serta yang kedua ialah media sosial. Jadi kedua-dua ini adalah antara faktor yang mampu menggugat keharmonian kaum di negara ini.

Fahaman politik yang dicanang oleh politikus untuk meraih pengaruh dan sokongan mengundang bahaya dalam perpaduan umat Islam. Untuk mengaut ikutan yang kuat, amat mudah menggunakan sentimen agama dan kaum. Menuduh pihak tertentu tidak islamik, pihak itu liberal, pihak ini sosialis, sekular, Wahabi, Syiah dan sebagainya.

Tuduhan tidak berasas menimbulkan syak wasangka dalam kalangan orang Melayu khasnya atau umat Islam umumnya. Situasi ini akan melonggarkan atau meleraikan hubungan silaturahim sesama kita.

Masalah ini ditokok tambah pula apabila ada golongan pelampau daripada pertubuhan tertentu menggunakan isu-isu berkaitan kaum dan agama sambil memberikan pandangan ekstrem sehingga menimbulkan rasa kurang senang kepada kaum lain. Sikap ahli politik atau pihak tertentu yang melempar batu sembunyi tangan amat memudaratkan masyarakat majmuk di Malaysia, apatah lagi orang-orang Islam.

Hujah-hujah semasa berkempen pilihan raya atau untuk kekuatan pengaruh parti mestilah lebih akademik, berfakta dan beretika agar keharmonian masyarakat terjaga dan terpelihara syahadah kita. Bukan hanya kepentingan kuasa dan jawatan yang lebih menjurus kepada sikap individualistik serta materialistik, malah menjadikan kejumudan masyarakat serta menyemarakkan fahaman asabiyah.

Faktor perdana yang menjadi pemangkin masalah ini ialah media sosial. Media yang seiring dengan perkembangan teknologi ini seolah-olah seperti menyemarakkan lagi fenomena fitnah.

Dengan mudahnya media sosial ini digunakan untuk menyebar kebencian terhadap sesuatu pihak atau sesuatu kaum, membuka aib pihak lawan dengan seluas-luasnya, menularkan kelemahan individu, perkumpulan tertentu, parti tertentu dengan sekelip mata tersebar ke seantero dunia.

Kuasa viral memang hebat, mudah mempengaruhi malah merasuk minda dan jiwa netizen. Sensasi fitnah, dakyah atau khabar angin ini ibarat virus Covid-19, mudah tersebar dan mengancam manusia.

Musuh-musuh Islam akan menggunakan peluang daripada perpecahan umat Islam untuk melemahkan ummah yang akhirnya menjadikan kita seperti bidak di papan catur untuk diatur serta diuruskan mereka. Firman Allah SWT bermaksud:

“Dan taatlah kamu kepada Allah dan Rasul-Nya dan janganlah kamu berbantah-bantahan; kalau tidak, nescaya kamu menjadi lemah semangat dan hilang kekuatan dan sabarlah (menghadapi segala kesukaran dengan cekal hati); sesungguhnya Allah berserta orang yang sabar.” (Al-Anfal: 46)

Perkara ini telah diperintahkan seperti firman Allah SWT dalam Surah Ali Imran ayat 103 yang bermaksud:

“Dan berpegang teguhlah kamu pada tali Allah (Islam), jangan berpecah-belah, dan ingatlah ketika kamu berada di jurang api neraka (disebabkan perpecahan), maka Allah menyelamatkan kamu dengan nikmat persaudaraan. Demikian Allah menerangkan pada kamu ayat-ayat-Nya, mudah-mudahan kamu beroleh petunjuk.”

Sabda Nabi SAW dalam hadis yang diriwayatkan oleh Imam Ahmad yang bermaksud: “Janganlah kamu berselisih faham, kerana orang terdahulu telah binasa disebabkan berselisih faham.”

Sebagaimana kita rancak berkempen untuk perpaduan pelbagai kaum di negara ini demi membina negara kuat, maju dan dihormati, lebih utama juga kita mengajak majoriti penduduk negara ini dalam kalangan umat Islam agar bersatu padu. Sakit sama mengaduh, luka sama menyiuk.

Ingat, syahadah kita sama, kiblat kita sama. Bersekutu bertambah mutu. Berkelahi di hujung batang, berbaik di pangkal batang.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Senator Gesa Tubuh RCI Siasat Isu LCS

KUALA LUMPUR – Beberapa Ahli Dewan Negara pada Selasa menggesa kerajaan menubuhkan Suruhanjaya Siasatan Diraja (RCI) untuk menyiasat isu projek pembinaan Kapal Tempur Pesisir (LCS) bagi perolehan Tentera Laut Diraja Malaysia (TLDM).

Senator Datuk Razali Idris berkata, penubuhan RCI itu adalah bagi meneliti segala aspek agar tidak ada pihak yang bersalah terlepas daripada pendakwaan.

“Dewan Negara rasa ada keperluan menubuhkan RCI untuk siasat skandal pembelian LCS yang melibatkan kontrak rundingan terus dengan nilai RM9.128 bilion kerana kita juga ingin tahu mengapa bayaran oleh pihak kerajaan sebanyak RM6.083 bilion dilakukan tetapi sehingga kini, tiada kapal diserahkan kepada TLDM.”

“Saya bimbang sekiranya isu sebesar ini tidak dicermati siasatannya maka akan mencemarkan nama dan kedudukan Yang di-Pertuan Agong sebagai pemerintah tertinggi Angkatan Tentera Malaysia (ATM) dan TLDM. Justeru, RCI ini amat diperlukan sesegera mungkin,” katanya ketika membahas usul berkaitan projek LCS di Dewan Negara.

Bagi Senator Muhammad Zahid Md Arip, penubuhan RCI mampu memberi ketelusan kepada siasatan projek itu sekali gus memberi keyakinan kepada rakyat.

Sekiranya dipersembah kepada Yang di-Pertuan Agong, saya penuh yakin dan percaya baginda akan memberi perkenan. Kita perlu laksanakan siasatan ini secara terbaik dan mengamalkan amar makruf nahi mungkar,” katanya.

Senator Tan Sri Mohamad Fatmi Che Salleh pula meminta laporan Jawatankuasa Siasatan Tadbir Urus Perolehan dan Kewangan Kerajaan (JKSTUPKK) serta laporan audit forensik yang telah dinyahklasifikasikan disiarkan kepada umum sesegera mungkin.

Beliau berkata, penyiaran laporan itu kepada umum dapat membantu pemahaman yang lebih adil dan bersandarkan fakta serta tidak dimanipulasi oleh mana-mana pihak termasuk ahli politik.

Dalam pada itu, Senator Fadhlina Sidek meminta penjelasan sama ada pertukaran reka bentuk LCS dari SIGMA kepada GOWIND merupakan kehendak TLDM atau saranan Syarikat Boustead Naval Shipyard Sdn Bhd (BNS).

Terdahulu, Senator Lim Hui Ying mengusulkan supaya Dewan Negara membahaskan laporan Jawatankuasa Kira-Kira Wang Negara (PAC) berkaitan perolehan LCS yang mendedahkan pelbagai kepincangan, penyelewengan dan penyalahgunaan kuasa dalam keseluruhan projek itu.

Sebelum ini, PAC mendedahkan sembilan prosiding berhubung isu LCS bermula 18 November 2020 mendapati tiada satupun kapal LCS telah disiapkan walaupun kontrak projek itu, yang diberikan secara rundingan terus bernilai RM6.083 bilion, memperuntukkan lima kapal harus disiap dan diserahkan setakat Ogos 2022.


COVID-19: Yayasan IKRAM Malaysia agih bantuan lebih setengah juta ringgit

Hasil sumbangan orang ramai yang menyumbang melalui yayasan ini dan juga IKRAM Negeri dan Kawasan telah berjaya disampaikan dengan gabungan usaha sukarelawan, orang ramai dan ahli-ahli IKRAM di seluruh negara yang mempunyai 119 cawangan.

“Ia merangkumi peralatan perubatan yang amat kritikal diperlukan seperti pelindung muka (face shield) sebanyak 45,641 unit, Personal Protection Equipment (baju PPE) 27,258 unit yang mana ia disediakan sendiri oleh sukarelawan di rumah-rumah mereka,” kata wakil Yayasan IKRAM Malaysia.

Dalam pada itu, bantuan makanan kepada barisan hadapan (frontliner) juga disediakan berjumlah 8,384 pek yang dibungkus dan dihantar terus ke hospital-hospital berhampiran.

“Bukan sahaja kepada frontliner, bahkan sejumlah 28,651 pek makanan telah diagihkan kepada mereka yang putus pendapatan dan amat memerlukan.”

Menurut wakil tersebut, usaha memberi bantuan makanan ini masih diteruskan. Bahkan menurutnya lagi, permohonan bantuan makanan diterima yayasan tersebut setiap hari.

“Setinggi penghargaan kepada frontliner kita yang cekal melawan, merawat COVID-19 dan memastikan kesihatan kita semua terjamin.”

Yayasan IKRAM Malaysia turut mengucapkan jutaan terima kasih kepada sukarelawan yang komited dan penyumbang yang dermawan kerana terus bersama dan menyokong usaha kebajikan badan tersebut.

Bagi yang ingin menyumbang, boleh terus ke http://yayasan.ikram.org.my/tabung-covid-19/ atau ke akaun YAYASAN IKRAM MALAYSIA 5621 4240 4402 (Maybank) dengan rujukan ‘Covid19’ dan e-mel ke ibantu4ikram@gmail.com.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM Sokong Sekatan Visa Kepada Rakyat Israel

Pertubuhan IKRAM Malaysia (IKRAM) menyokong penuh tindakan Menteri Belia dan Sukan, YB Khairy Jamaluddin menafikan permohonan visa atlet perahu layar Israel sehingga mereka membuat keputusan untuk menarik diri dari Kejohanan Remaja Dunia Persekutuan Perahu Layar Antarabangsa (ISAF) di Langkawi.

IKRAM mengucapkan tahniah terhadap tindakan YB Khairy yang jelas dilaksanakan berdasarkan polisi negara untuk tidak mempunyai sebarang hubungan diplomatik dengan Israel.

IKRAM juga menyambut baik tindakan pimpinan DAP Perak yang telah menarik balik kenyataan pimpinan mudanya yang membidas tindakan Menteri Belia dan Sukan itu.

IKRAM menyeru agar kerajaan Malaysia mengambil tindakan tegas yang sama terhadap mana-mana hubungan dagang Malaysia-Israel sekiranya ada.

IKRAM juga mengecam sebarang usaha normalisasi hubungan Malaysia-Israel dalam apa bentuk sekali pun sama ada dari sudut politik, ekonomi, akademik, sukan, kebudayaan dan sebagainya.

IKRAM menyeru kepada setiap rakyat Malaysia untuk menyokong inisiatif ‘Boycott, Divestment and Sanctions (BDS)’ yang kini sedang hebat dikempenkan di seluruh dunia. Ini adalah usaha untuk memberi tekanan kepada Israel agar akur kepada undang-undang antarabangsa dan menghentikan penjajahan, kepungan serta dasar aparteidnya ke atas rakyat Palestin.

IKRAM sentiasa menyokong dan berdiri teguh di belakang perjuangan rakyat Palestin dan menyeru semua pihak yang cintakan keadilan dan keamanan untuk turut sama menyokong perjuangan mereka.

Prof. Madya Dr Hafidzi Mohd NoorPengerusi Jawatankuasa Pembelaan Umat SejagatPertubuhan IKRAM Malaysia


Mengapa Ramadan seolah-olah berlari?

Saban tahun Ramadan datang menemui kita dengan taat tanpa lewat walau sesaat. Sama ada kita bersedia atau tidak, Ramadan tetap menjelma dengan membawa seribu keberkatan dan rahmat.

Tuntutan kehidupan pada masa kini menjadikan kehidupan manusia semakin rencam terutamanya bagi mereka yang berada di bandar. Kos sara hidup yang tinggi menuntut komitmen dan disiplin terhadap pekerjaan.

Ditambah lagi dengan tanggungjawab sosial terhadap keluarga dan masyarakat, manusia seolah-olah menjadi seperti robot, hidup yang mempunyai rutin seharian yang sibuk.

Lalu, rahmat Ramadan dilihat dari celah-celah kesibukan tersebut. Janji gandaan pahala menjadi rebutan antara amalan dan tuntutan pekerjaan dan komitmen terhadap kehidupan.

Namun, manusia dikurniakan hati dan jiwa yang boleh terbuka seluas-luasnya menyambut kedatangan tetamu yang mulia. Lantas, ibadah dan tuntutan kehidupan boleh diselaraskan.

Hitunglah Ramadan bukan dengan hari, tapi dengan detik dan saatnya. Setiap detik akan terasa pergerakannya. Setiap hela nafas seolah-oleh kita melepaskan peluang keemasan untuk bertaubat, mengharap dan berdoa.

Ramadan peluang untuk kita bertaubat dan memohon keampunan atas dosa-dosa yang lalu, tidak kira sebanyak mana. Maha Suci Allah Yang Maha Penyayang.

Daripada Abu Hurairah RA, bahawa Nabi SAW bersabda:

مَنْ صَامَ رَمَضَانَ، إِيمَانًا وَاحْتِسَابًا، غُفِرَ لَهُ مَا تَقَدَّمَ مِنْ ذَنْبِهِ

“Barangsiapa yang berpuasa pada bulan Ramadan dengan penuh keimanan dan pengharapan, maka akan diampunkan dosanya yang telah lalu.” (Hadis Riwayat Bukhari [38] dan Muslim [760])

Apa lagi yang diharapkan oleh seorang pendosa melainkan keampunan percuma pada bulan yang mulia!

Justeru, Aisyah RA berpesan kepada kita bahawa beliau bertanya kepada Nabi SAW: “Wahai Nabi Allah, jika aku bertemu dengan malam al-Qadar maka apa yang sepatutnya aku ucapkan?” Nabi SAW bersabda:

اللهُمَّ إِنَّكَ عَفُوٌّ تُحِبُّ الْعَفْوَ، فَاعْفُ عَنِّي

“Ya Allah, sesungguhnya Kamu Maha Pengampun dan amat suka akan keampunan, maka berikanlah keampunan kepadaku.” (Hadis Riwayat Tirmidzi [3513], Ibnu Majah [3850] dan Ahmad [25384])

(Imam Tirmidzi menilai hadis ini sebagai hasan sahih, manakala Syeikh Syu’aib al-Arna’outh menghukum sanad hadis ini sebagai sahih dan perawi-perawinya adalah tsiqah).

Melihat kepada keberkatan yang dibawa oleh makhluk bernama Ramadan ini, seorang Muslim yang waras seharusnya mempersiapkan diri dengan pelan tindakan yang boleh dicapai. Janganlah diletakkan cita-cita Ramadan sebagai harapan semata-mata. Harapan akan tinggal harapan dan kenangan yang sia-sia tanpa perancangan yang baik dan teliti.

Semuanya bermula dengan azam yang kecintaan yang menebal terhadap Ramadan yang menjadi wasilah untuk kita menjana TAKWA kepada Allah Taala. Sambutlah Ramadan dengan hiba dan rendah diri, temanilah Ramadan dengan zikir dan istighfar sepanjang kedatangannya, dampingilah Ramadan dengan ibadah yang tidak kenal jemu.

Hanya dengan takwa manusia akan selamat di akhirat kelak. Malah di dunia juga, takwa akan menjadi perisai daripada perbuatan dosa. Takwa jugalah yang akan melonjakkan peribadi dan sahsiah mulia seorang manusia apabila berurusan dengan manusia lain. Bukankah takwa juga yang membezakan manusia di sisi Allah Yang Esa?

Saidina Ali RA mengungkapkan takwa dalam makna dan kesannya ke atas peribadi seorang Muslim: “Takwa ialah takut kepada Tuhan yang mulia, beramal dengan kitab yang diturunkan, reda dengan sedikit dan bersiap sedia untuk hari kesudahan.”

Ibadah puasa merupakan ibadah klasik yang unik kerana seorang Muslim hanya perlu meninggalkan rutin dan kesukaannya pada waktu sedia kala.

Kedua-dua kesukaan itu tertumpu kepada dua keinginan manusia sejak azali iaitu keinginan makan dan minum serta keinginan syahwat. Dua perkara ini merupakan konstruk utama kepada latihan untuk mencapai takwa.

Allah Yang Maha Kaya juga maha mengetahui bahawa manusia perlukan masa untuk melatih diri dan nafsu untuk tunduk kepada iman dan akal yang sahih. Sebulan telah diperuntukkan sebagai satu medan untuk Muslim berperang, bukan dengan orang lain tetapi dengan diri dan nafsunya sendiri.

Ramadan sewajarnya diperuntukkan untuk kita merenung diri dan menilai semula hubungan dengan Yang Maha Pencipta. Ramadan adalah tempoh yang terbaik untuk melakukan amalan yang lebih daripada biasa.

Pahala puasa hanya layak ditentukan oleh Allah SWT. Pintu syurga yang khusus juga disediakan untuk orang yang berpuasa. Pintu al-Rayyan menjadi idaman insan berpuasa yang rindukan Tuhan yang Maha pencipta.

Jika enjin dianggap penggerak kepada sebuah kereta, maka takwa ialah dinamo yang menggerakkan manusia supaya berusaha menjadi hamba yang bermanfaat kepada orang lain.

Jika kereta memerlukan penyelengaraan berkala untuk memastikannya berfungsi dengan baik, maka Ramadan dan ibadah puasa ialah pakej penyelenggaraan takwa yang akan menjadi tali ampuh penghubung hamba dengan Tuhannya. Takwa jugalah yang akan menjadi pemangkin kepada manusia untuk menjalankan misinya khalifah di atas muka bumi.

Justeru, hari ini sudah hari keenam kita menemui Ramadan, tidakkah kalian merasa Ramadan seolah-olah berlari pergi sedangkan kita masih bertatih-tatih dengan harapan?

Dr Hamidah Mat
Cyberjaya, 6 Ramadan 1442H

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Keluk ibadah

Bagi mereka yang benar-benar menyambut kedatangan Ramadan dan meraikannya dengan ibadah serta amal soleh, pasti pemergian Ramadan akan meninggalkan kesan yang sangat mendalam.

Perasaan sedih akan peninggalan tetamu yang penuh barakah seperti sudah dijangka. Oleh itu, Allah Taala telah berpesan dengan mengingatkan umat Islam supaya mengambil peluang untuk bergembira pada hari raya apabila Ramadan berakhir. Allah SWT telah berfirman:

“Bulan Ramadan adalah (bulan) yang padanya diturunkan al-Quran sebagai petunjuk bagi manusia dan penjelasan-penjelasan mengenai petunjuk itu serta pembeza (antara yang hak dan yang batil). Oleh kerana itu, sesiapa di antara kamu hadir (di tempat tinggalnya atau bukan musafir) pada bulan itu, berpuasalah. Sesiapa yang sakit atau dalam perjalanan (lalu tidak berpuasa), maka (wajib menggantinya) sebanyak hari (yang ditinggalkannya) pada hari-hari yang lain. Allah menghendaki kemudahan bagimu dan tidak menghendaki kesukaran. Hendaklah kamu mencukupkan bilangannya dan mengagungkan Allah atas petunjuk-Nya yang diberikan kepadamu agar kamu bersyukur.” (Al-Baqarah: 185)

Pensyariatan Aidilfitri sangatlah signifikan dalam kehidupan seorang manusia yang perlukan momen-momen yang menggembirakan.

Kemenangan melawan nafsu makan dan batin sepanjang Ramadan dan kepuasan beribadah  dijadikan sebab untuk umat Islam bergembira dalam ruang lingkup yang menyempurnakan keperluan seorang manusia.

Justeru, tujuan sambutan hari raya ialah tidak lain dan tidak bukan, iaitu untuk menzahirkan kesyukuran dan kegembiraan atas kejayaan mengharungi cabaran berpuasa pada bulan Ramadan tersebut.

Kemuncak pesta ibadah Ramadan diredakan dengan pensyariatan puasa sunat enam hari pada bulan Syawal.

Bagi sesetengah orang, puasa enam hari pada bulan Syawal adalah pelengkap kepada ketidaksempurnaan puasa Ramadan sebelumnya.

Pada sesetengah yang lain pula, puasa enam hari pada bulan Syawal adalah peluang untuk menggantikan puasa dengan pahala yang berlipat ganda.

Selain itu, pensyariatan puasa enam hari pada bulan Syawal ialah pengubat kepada kerinduan Ramadan yang baru berlalu pergi.

Apa pun yang disikapi, pensyariatan puasa enam hari pada bulan Syawal telah disabitkan melalui hadis riwayat Muslim daripada Abu Ayub al-Ansari RA yang mana Rasulullah ﷺ telah bersabda:

مَنْ صَامَ رَمَضَانَ ثُمَّ أَتْبَعَهُ سِتًّا مِنْ شَوَّالٍ كَانَ كَصِيَامِ الدَّهْرِ

“Barang siapa yang berpuasa pada bulan Ramadan kemudian diikuti dengan enam hari pada bulan Syawal, ia bersamaan dengan berpuasa sepanjang tahun.” [Riwayat Muslim (1164)]

Berdasarkan hadis ini, para fuqaha daripada kalangan Mazhab Hanafi, Syafii dan Hanbali telah bersepakat bahawa puasa enam hari pada Syawal adalah sunat yang sangat dituntut dan dijanjikan dengan pahala yang berganda.

Jika dirujuk kepada perincian fuqaha mengenai pensyariatan puasa enam hari pada bulan Syawal, rata-rata mengatakan puasa ini boleh dilakukan samada secara berturut-turut mahupun berselang-selang asalkan masih dilakukan pada bulan Syawal. Ini membuktikan bahawa Islam sangat meraikan kemampuan dan keperluan masing-masing.

Amatlah dikesali sekiranya masih terdapat segelintir umat Islam yang masih berbalah tentang puasa Syawal berturut-turut atau berselang-selang tetapi tidak menumpukan perhatian kepada kelebihan mahupun fadilat serta roh pensyariatan puasa Syawal itu sendiri.

Sebagai refleksi, kemahuan dan kerelaan untuk meneruskan puasa sunat selepas Ramadan merupakan salah satu daripada tanda penerimaan ibadah sebelumnya. Sebagaimana kata Ibnu Rajab rahimahullah:

معاودةُ الصيام ، بعدَ صيام رمضان ، علامةٌ على قَبولِ صومِ رمضان ، فإنَّ الله إذا تقبل عملَ عبدٍ ، وفّقهُ لعملٍ صالحٍ بَعدهُ .

Maksudnya: “Kebiasaan berpuasa setelah puasa Ramadan adalah tanda diterimanya puasa Ramadan, kerana sesungguhnya jika Allah menerima amalan seorang hamba, maka Dia akan memberikan taufik untuk beramal setelahnya.”

Pensyariatan puasa enam hari pada bulan Syawal seolah-olah penenang kepada kesedihan pemergian Ramadan. Berdasarkan hadis yang disebutkan tadi, ganjaran puasa enam hari pada bulan Syawal ialah setimpal dengan pahala berpuasa selama setahun.

Sesetengah daripada kita mungkin tidak sedari akan betapa lumayannya pahala yang dijanjikan, melainkan meletakkan posisi kita di suatu keadaan yang sangat-sangat memerlukan kuota pahala untuk sampai kepada syurga-Nya kelak.

Jika ditinjau kepada ayat-ayat sekitar ayat pensyariatan puasa Ramadan dan hari raya Aidilfitri, Allah Taala telah memberikan satu ‘sijil’ untuk umat Islam mendepani hari-hari selepas Ramadan. Sehubungan itu, Allah Taala telah berfirman:

وَاِذَا سَاَلَكَ عِبَادِيْ عَنِّيْ فَاِنِّيْ قَرِيْبٌ ۗ اُجِيْبُ دَعْوَةَ الدَّاعِ اِذَا دَعَانِۙ فَلْيَسْتَجِيْبُوْا لِيْ وَلْيُؤْمِنُوْا بِيْ لَعَلَّهُمْ يَرْشُدُوْنَ

“Apabila hamba-hamba-Ku bertanya kepadamu (Nabi Muhammad) tentang Aku, sesungguhnya Aku dekat. Aku mengabulkan permohonan orang yang berdoa apabila dia berdoa kepada-Ku. Maka, hendaklah mereka memenuhi (perintah)-Ku dan beriman kepada-Ku agar mereka selalu berada dalam kebenaran.” (Al-Baqarah: 186)

Lihat sahaja apa yang dijanjikan Allah pada ayat ini. Allah SWT menegaskan bahawa Dia sangat dekat dengan sesiapa sahaja yang berdoa kepada-Nya.

Ketika mengulas ayat ini, Prof Hamka telah membentangkan satu sudut pandang menarik tentang hubungan Ramadan dan doa. Menurut beliau, semasa berpuasa umat Islam telah dilatih dengan doa dan ibadah selama sebulan.

Tempoh ini sewajarnya cukup untuk menambahkan pengetahuan untuk seorang Muslim mengenal Tuhannya, lalu akan lahir rasa ikhlas dan tawakal. Ikhlas dan tawakal pula merupakan antara elemen-elemen yang mendasari takwa yang menjadi matlamat puasa itu sendiri.

Justeru, jika kita letakkan plot-plot ibadah yang telah disusun oleh Yang Maha Pencipta, sewajarnya jiwa kita akan meruntun syukur dan menterjemahkan kepada ketaatan penuh rela demi mencipta keluk ibadah yang cemerlang untuk dibawa ‘pulang’ menemui Tuhan.

Apalagi dalam situasi dunia sedang berperang dengan pandemik Covid-19, kita sangat-sangat memerlukan doa-doa yang tulus (selain berikhtiar secara fizikal) untuk dapat memenangi peperangan dengan virus ini.

Paling tidak, puasa enam hari pada bulan Syawal tahun inilah merupakan soladiriti minima kita buat saudara-saudara ‘dekat’, seakidah di bumi Palestin tercinta.

Jangan kita lepaskan peluang yang diberikan-Nya.

Rujukan : Al-Quran, Bada’ie as-Sona’ie, 2/78; Nihayatul Muhtaj, 3/208 dan Al-Mughniy, 3/176

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM Kekal Sebagai NGO Islam, Ahli Boleh Terlibat Dalam Parti Politik

Pertubuhan IKRAM Malaysia (IKRAM) mengambil maklum kenyataan media Datuk Seri Anwar Ibrahim yang menyebut tentang penglibatan IKRAM dalam pembentukan gagasan baru pembangkang.

Dalam kenyataan media sebelum ini, IKRAM telah mengalu-alukan usaha penubuhan gerakan rakyat yang lebih inklusif dan progresif supaya sistem dwi parti terus kukuh bagi melakukan proses semak dan imbang kepada proses demokrasi negara secara efektif.

Walau bagaimanapun, IKRAM akan tetap kekal sebagai NGO Islam yang akan terus bergiat dalam bidang dakwah, tarbiah dan kebajikan.

Dalam pada itu, IKRAM menghormati keputusan mana-mana ahlinya yang memilih untuk meneruskan usaha islah melalui parti politik Islam yang progresif dan inklusif yang bakal ditubuhkan nanti.

Ahli-ahli IKRAM yang terlibat dalam parti dan memegang jawatan eksekutif dalam parti akan diminta melepaskan jawatan eksekutif dalam IKRAM bagi mengelakkan berlaku sebarang pertembungan kepentingan kerananya.

Sebagai NGO yang berprinsip, IKRAM akan terus bekerjasama dengan, dan membuat teguran kepada, semua pihak termasuk pihak pemerintah mahupun pembangkang untuk sama-sama membina negara dan memperkuat ummah.

Dr Mohd Parid Sheikh AhmadPresidenPertubuhan IKRAM Malaysia


Menguntum senyuman buat pelarian

Misi bantuan ini telah menyalurkan sumbangan rakyat Malaysia yang berjumlah RM60,000 kepada pelarian Rohingya di kem-kem sekitar Cox’s Bazar.

“Bantuan kemanusiaan ini merangkumi set kelengkapan kebersihan diri, selimut, perkakas memasak, kelambu dan pek makanan,” ujar Rose2Rose.

Dalam pada itu, sebanyak 500 pek makanan seberat 20 kg telah diedarkan kepada 500 buah keluarga di kem Kutupalong, yang terdiri daripada minyak masak, bawang, kunyit, cili, beras, kacang dal, garam, kentang dan lain-lain.

“Portable ultrasound pula telah diberikan kepada Dato’ Dr. Musa dan Brigadier General Dr. Adnan daripada Malaysia Field Hospital untuk dimanfaatkan bagi merawat pesakit Rohingya.”

Dalam perkembangan berkaitan, ahli misi juga telah melawat beberapa tempat untuk mengumpul maklumat bagi menubuhkan Pusat Wanita Rose2Rose serta pengambilan penajaan anak yatim Rohingya.

Misi diteruskan pada hari kedua di kem Balukhali dengan penyaluran sumbangan yang berupa baldi, selimut, kelambu, periuk, dan tikar kepada 500 buah keluarga.

“Ahli misi juga sempat menceriakan kanak-kanak Rohingya dengan mengagihkan biskut oat dan coklat kepada 200 kanak-kanak di kem tersebut sebelum pulang.”

Pada hari seterusnya, ahli misi berada di Madrasah Abdullah Ibnu Abbas al-Islamiyyah dan Madrasah Ilmi di Cox’s Bazar untuk menjalankan rawatan dan aktiviti psikososial kepada kanak-kanak Rohingya.

“Antara aktiviti yang dijalankan adalah main belon, skipping rope, lumba lari, hands print dan penyaluran sumbangan alat tulis.”

Dr. Fauziah pula menyertai rombongan doktor dari CSBD (Charitable Society Bangladesh Doctors), IMARET, FIMA dan ICR untuk memberikan rawatan O&G di pedalaman Kem Tengkali, yang telah menyantuni 340 orang pesakit dan 60% daripadanya adalah ibu hamil.

“Jelas kelihatan keriangan di raut wajah-wajah anak Rohingya, para ibu juga turut gembira kerana masih ada yang sudi untuk melihat keadaan mereka.”

Rose2Rose, MyCARE mewakili saudara-saudara Rohingya turut merakamkan setinggi-tinggi penghargaan kepada para penyumbang yang terus-menerus membantu dan menyalurkan sumbangan.

Pada tahun ini, MyCARE telah menyalurkan bantuan pertama bernilai RM80,000, bantuan kedua bernilai RM150,000, bantuan ketiga bernilai RM100,000 dan kini bantuan bernilai RM60,000.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Halang Zaytouna cabuli undang-undang maritim antarabangsa –  Dr Hafidzi

Tambah beliau, tindakan menyekat semua akses luar ke atas Gaza juga bertentangan dengan undang-undang hak asasi manusia yang menegah hukuman kolektif ke atas mana-mana komuniti.

“Sekatan yang dikenakan ke atas Gaza sejak 2006 perlu dihentikan serta-merta kerana ia telah menyebabkan pelbagai kesengsaraan kepada lebih 1.8 juta penduduk Gaza.

“Malah, laporan UNRWA 2012 menganggarkan bahawa jika sekatan ini dibiar berterusan, Gaza tidak akan sesuai lagi dihuni menjelang 2020,” jelas Dr Hafidzi dalam sidang media MyCARE semalam di sini.

Sementara itu, Pengarah Misi Women’s Boat to Gaza (WBG) Malaysia, Hj Kamarul Zaman Shaharul Anwar berkata, kapal Zaytouna-Oliva telah ditahan pada Rabu, 5 Oktober oleh tentera Israel kira-kira 35 batu nautika dari pantai Gaza pada jam 9.58 malam waktu Malaysia di mana turut ditahan Dr Fauziah Mohd Hasan bersama-sama 12 ahli misi yang lain dan dibawa ke pelabuhan Ashdod.

Prof Dr Mohd Alauddin Mohd Ali berkata, sememangya semasa isterinya, Dr Fauziah ditawarkan untuk turut serta dalam misi tersebut, mereka sudah membincangkan tentang keadaan atau senario yang mungkin berlaku.

“Dan sememangnya ini adalah senario (penahanan) yang paling besar kemungkinan berlaku dan beliau memang bersedia untuk keadaan itu,” ujar beliau yang turut hadir dalam sidang media MyCARE bersama seluruh ahli keluarganya bagi memberikan sokongan.

Wisma Putra dalam kenyataannya semalam mengesahkan pihaknya sudah berhubung dengan beberapa pihak berkepentingan bagi memastikan Dr Fauziah berada dalam keadaan selamat.

Dalam masa yang sama, IKRAM, Wanita IKRAM bersama NGO-NGO lain turut mengutuk penahanan tersebut.

“Mereka adalah 13 wanita cakna daripada pelbagai negara yang tidak bersenjata dalam tujuan misi keamanan untuk memecahkan tembok kepungan Israel ke atas Gaza,” demikian jelas Ketua Wanita IKRAM, Datin Paduka Che Asmah Ibrahim.

Beliau turut mendesak agar rejim Israel memberi jaminan keselamatan semua tahanan, membebaskan mereka segera dan menggesa Pertubuhan Bangsa Bangsa Bersatu (PBB) mengenakan tekanan kepada Israel untuk menghentikan kepungan ke atas Gaza yang bercanggah dengan semua prinsip kemanusiaan sejagat.


PRN: Tindakan Tegas Henti Budaya Fitnah

Menjelang Pilihan Raya Negeri (PRN) bagi enam negeri yang akan berlangsung pada Ogos depan, pelbagai sentimen yang dimainkan pihak tertentu untuk meraih sokongan tanpa memikirkan padah yang akan dihadapi jika tindakan itu dilakukan berterusan.

Sewajarnya semua pihak perlu peka terhadap isu-isu yang mencetuskan sentimen mahupun provokasi yang tidak baik hingga mengganggu-gugat keharmonian dan perpaduan negara.

Apa-apa kenyataan yang tidak berasas itu bukan sahaja merosakkan keharmonian masyarakat majmuk di negara ini, malah meniupkan sentimen perkauman yang tidak memikirkan perasaan kelompok masyarakat lain.

Seharusnya ahli politik perlu mematuhi lunas-lunas kemanusiaan yang mengambil kira sensitiviti kelompok, individu dan yang penting tidak meniupkan sentimen memecahbelahkan masyarakat di negara ini.

Ahli-ahli politik perlu keluar daripada kepompong budaya pemikiran yang hanya mementingkan diri sendiri dan mengetepikan perasaan pihak lain semata-mata bagi meraih kepentingan peribadi mahupun partinya.

Rakyat perlu sedar bahawa membina kestabilan dalam negara adalah antara komitmen utama Kerajaan Perpaduan kini.

Sebagaimana Menteri Luar Negeri, Dato’ Seri Diraja Dr Zambry Abdul Kadir berkata, kerajaan perlu diberi ruang untuk memimpin dan sekiranya sentimen keterlaluan dimainkan setiap hari, ia tidak akan membawa Malaysia ke mana-mana.

“Suara Kerajaan Perpaduan terutamanya mengenai kestabilan perlu disampaikan kepada rakyat kerana akhirnya rakyat juga yang akan menilai semuanya,” tegasnya.

Menurutnya, komitmen sebegitu penting kerana Malaysia tidak lagi boleh hidup dalam budaya fitnah sehingga hilang fokus untuk membangunkan negara.

“Harapan kita dalam PRN enam negeri ini, kita dapat memberikan formula dan pendekatan yang terbaik tanpa menggunakan pendekatan keterlaluan dengan mainan sentimen emosi.”

Menurutnya, perkara itu akhirnya tidak akan membawa ke mana-mana. Perdana Menteri sudah suarakan komitmen dari segi kedudukan satu kaum terancam, agama sudah terancam.

“Komitmen itu beri keyakinan kepada rakyat bahawa perjuangan kita berteraskan kepada Perlembagaan Persekutuan. Kita tak akan korbankan apa yang ditetapkan dalam Perlembagaan,” jelasnya.

Tambahnya lagi, perjuangan Melayu, Islam, kedudukan Raja-Raja Melayu, kedudukan bahasa Melayu, agama Islam, termasuk kedudukan kaum-kaum lain pun.

“Sudah sampai masanya mesej itu disampaikan kepada rakyat dan seterusnya berusaha memastikan negara dapat terus maju.”

Pada bulan lalu, Menteri Komunikasi dan Digital, Fahmi Fadzil telah memberi amaran kepada semua pihak agar tidak menyebarkan sentimen atau bahan yang menyentuh sensitiviti kaum, agama dan institusi diraja (3R) pada Pilihan Raya Negeri nanti.

“Tindakan undang-undang akan dikenakan kepada mana-mana pihak yang didapati berbuat demikan tanpa mengira daripada mana-mana kumpulan.”

Fahmi menegaskan bahawa tidak timbul persepsi bahawa hanya individu daripada kumpulan tertentu sahaja yang ditahan dan disiasat.

“Saya beri peringatan dan amaran tegas kepada semua, jangan sesekali membuat sebaran bersifat 3R. Jika kamu buat, maka bersedialah berhadapan dengan pihak berkuasa dan undang-undang Malaysia,” amarannya.

Dalam pada itu, demokrasi negara tidak seharusnya dicemarkan oleh pihak tidak bertanggungjawab atas alasan ia merupakan hak dan kebebasan bersuara seperti yang berlaku semasa Pilihan Raya Umum ke-15 (PRU15) lalu.

Sewajarnya, kata demokrasi tidak boleh disalah guna atas dasar kebebasan bersuara untuk menyebar bahan yang sangat merosakkan keharmonian dan akidah rakyat apalagi mencetuskan sentimen yang membakar kesejahteraan negara.

Dalam perkembangan lain, Menteri Luar Negeri turut berkata, Pusat Serantau Asia Tenggara Bagi Mencegah Keganasan (SEARCCT) memainkan peranan aktif dalam mengetengahkan pendekatan masyarakat menyeluruh (whole-of-society) dalam usaha-usaha mencegah ekstremisme ganas (PCVE).

“Pendekatan-pendekatan yang digunakan untuk menentang keganasan dan ekstremisme ganas perlu melibatkan komuniti setempat dan antarabangsa, sektor awam serta swasta,” kata Ketua Pengarah SEARCCT, Datuk Ganeson Sivagurunathan.

Malahan jelasnya, organisasi masyarakat sivil, serta kumpulan-kumpulan berkepentingan lain seperti belia, wanita, pemimpin agama dan masyarakat juga perlu dilibatkan dalam program menentang anasir-anasir negatif yang mengancam negara itu.

“Perkongsian kepakaran dan pengetahuan antara pihak-pihak tersebut akan meningkatkan lagi tahap keberkesanan program-program yang dilaksanakan. Ia juga akan mencambahkan kesedaran orang awam akan kepentingan daya tahan komuniti dan digital dalam membendung keganasan,” katanya.

Ia adalah sejajar dengan visi SEARCCT iaitu ke arah komuniti yang kukuh dalam menangani keganasan dan ekstremisme ganas.

Pada 2022, inisiatif-inisiatif P/CVE diteruskan oleh SEARCCT dengan penganjuran 28 program dalam bentuk latihan, webinar, bengkel dan program kesedaran awam yang menyentuh topik mencegah radikalisasi, keselamatan siber, kesepaduan sosial serta sebagainya.

Memfokuskan pendekatan pelbagai pihak berkepentingan atau seluruh masyarakat, SEARCCT sentiasa bekerjasama dengan pelbagai agensi tempatan dan antarabangsa.

SEARCCT adalah sebuah agensi kerajaan di bawah Kementerian Luar Negeri (KLN) yang berperanan untuk melaksanakan program-program bina upaya, latihan dan penyelidikan dalam bidang pencegahan keganasan serta ekstremisme ganas (P/CVE).

Terdahulu, Dato’ Seri Anwar Ibrahim Ibrahim telah mengeluarkan amarannya untuk menggunakan sepenuhnya kuasa undang-undang terhadap mereka yang dituduh menghasut sentimen perkauman.

Langkah tersebut adalah perlu bagi membendung sebarang fenomena yang boleh merosakkan keharmonian negara.

Individu yang membangkitkan sentimen perkauman sehingga menjejaskan perpaduan dan keharmonian negara perlu dikenakan tindakan lebih tegas agar ia tidak terus menjadi ‘barah’ dalam negara yang masyarakatnya majmuk ini.

Realitinya, undang-undang sudah ada dan pihak berkuasa perlu menguatkuasakannya dengan lebih agresif supaya menjadi pengajaran kepada mereka yang terbabit, serta isu tersebut tidak berlarutan dan berpanjangan apatah lagi dengan tibanya musim pilihan raya.

Sesiapa pun termasuk pemimpin negara dan ahli politik yang didapati membangkitkan isu sedemikian perlu diambil tindakan tanpa mengira usia dan kedudukan mereka supaya ia dijadikan pengajaran kepada semua masyarakat.

Sesungguhnya orang-orang yang suka menghebahkan tuduhan-tuduhan yang buruk dalam kalangan orang-orang yang beriman, mereka akan beroleh azab seksa yang tidak terperi sakitnya di dunia dan di akhirat; dan (ingatlah) Allah mengetahui (segala perkara) sedang kamu tidak mengetahui (yang demikian). (Surah al-Nur: 19)

Daripada Hudzaifah r.a bahawa Rasulullah SAW bersabda, “Tidak masuk syurga orang yang menyebarkan fitnah (mengadu domba).” (HR Bukhari [6056] dan Muslim [105])

Atriza Umar
Pegawai Jabatan Komunikasi dan Media
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kes baharu Covid-19 turun di bawah 5,000

SERI KEMBANGAN – Kementerian Kesihatan Malaysia (KKM) merekodkan 4,006 kes baharu Covid-19 pada Ahad, menurun berbanding pada Sabtu dengan 5,624 kes yang menjadikan jumlah kumulatif adalah sebanyak 4,431,073.

Ini merupakan kali pertama kes di bawah paras 5,000 sejak negara mencatatkan angka tertinggi 32,800 kes pada 11 Mac lalu. Kali terakhir kes harian di bawah paras 5,000 adalah pada 31 Januari lalu iaitu 4,774 kes.

“Dan daripada jumlah tersebut ia melibatkan 3,999 kes tempatan dan tujuh kes import,” kata Ketua Pengarah Kesihatan, Tan Sri Dr Noor Hisham Abdullah dalam satu kenyataan.

Manakala sebanyak 1,288 kes atau 32.15 peratus adalah daripada pesakit Covid-19 kategori satu, sementara 2,694 kes adalah pesakit kategori dua dengan 67.25 peratus.

“Bagi kategori tiga, terdapat 12 kes (0.30 peratus), manakala kategori empat dan lima dengan enam kes (0.15 peratus).”

Menurut Dr Noor Hisham, berdasarkan jumlah keseluruhan 24 kes bagi pesakit kategori tiga hingga lima, lapan kes dilaporkan tidak divaksinasi atau belum lengkap mendapatkan pelalian berkenaan.

“Sembilan kes pula sudah menerima dua dos vaksin Covid-19 tetapi tidak menerima dos penggalak. Sebanyak tujuh kes pula sudah menerima dos penggalak dan sembilan kes melibatkan mereka yang berumur 60 tahun ke atas, 12 kes lagi mempunyai komorbid,” ujarnya.

Sementara itu, beliau berkata, hanya satu kluster baharu direkodkan pada Ahad menjadikan jumlah keseluruhan kluster aktif sebanyak 97 kes.

“Ini menjadikan jumlah kluster sebanyak 7,004 kluster dan 6,907 telah tamat,” katanya.

Pada masa sama beliau berkata, sebanyak 98 kes memerlukan rawatan di unit rawatan rapi (ICU) dengan 50 daripadanya disahkan Covid-19, manakala kes disyaki, kemungkinan dan kes dalam siasatan pula adalah sebanyak 48.

Mengulas lanjut, Dr Noor Hisham berkata, bagi kes memerlukan bantuan pernafasan pula sebanyak 61 kes dilaporkan dengan 34 kes disahkan Covid-19 dan 27 lagi kes disyaki, kemungkinan dan kes dalam siasatan.

Beliau turut memaklumkan bahawa negara merekodkan sebanyak 10,223 kes sembuh menjadikan jumlah kumulatif kepada 4,320,822 kes setakat ini.


Dr Syazalie dilantik sebagai Ahli JKP IKRAM

Ahli JKP baharu lantikan Presiden IKRAM ini akan bertangggungjawab dalam urusan berkaitan Hal Ehwal Syariah di peringkat pusat.

Dr Syazalie, 40, dilahirkan di Butterworth dan dibesarkan di Georgetown, Pulau Pinang merupakan Ahli DPN sejak 2010, mantan Timbalan Yang Dipertua IKRAM Pulau Pinang dan juga mantan Pengerusi Jawatankuasa Tarbiah dan Modal Insan IKRAM Negeri.

Beliau merupakan petugas sepenuh masa dengan IKRAM Pulau Pinang sebagai Pengurus Tarbiah sejak awal penubuhan IKRAM pada 2010 dan telah dilantik sebagai Ahli Majlis Syura Kerajaan Negeri Pulau Pinang pada Januari lalu.

Dr Syazalie adalah graduan sarjana muda dan sarjana dalam bidang Fiqh dan Usul Fiqh di Universiti al-Iman, Yaman pada tahun 2004 dan 2008, seterusnya memperolehi ijazah doktor falsafah bidang Usul Fiqh dalam Pengurusan Pembangunan di Universiti Sains Malaysia (USM) pada tahun 2019.

Aktif berceramah dan berdakwah di sekitar Pulau Pinang, beliau telah mendirikan rumah tangga dengan Pn Nurul Hidayah Ismail dan dianugerahkan seorang anak lelaki.

Semoga pelantikan ini akan memperkukuhkan gerak kerja IKRAM secara keseluruhan dari semasa ke semasa dalam mencapai matlamat Membina Malaysia Baharu dan visi Malaysia Menjadi Negara Rahmah, insya-Allah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Al-Azhar, Al-Islah ungguli anugerah pendidikan swasta Kedah

Pusat Pendidikan Al-Azhar, Jitra mewakili Sekolah Rendah dan Sekolah Menengah Al-Azhar meraih 14 anugerah sementara Pusat Pendidikan Al-Islah, Sungai Petani mewakili Sekolah Rendah dan Sekolah Menengah Al-Islah pula meraih lima anugerah dalam majlis yang julung-julung kali diadakan di AiU Convocation Hall, Kompleks Al-Bukhary di sini.

Sementara itu, jemaah hakim dengan sebulat suara telah menobatkan Mudir Pusat Pendidikan Al-Azhar, Ustaz Hj. Sayuti Ramli sebagai Tokoh Kepimpinan Institusi Pendidikan Swasta 2016 yang mengambil kira usaha dan jasa beliau selama 28 tahun mengasas dan membangunkan Pusat Pendidikan Al-Azhar.

Ustaz Sayuti menerima anugerah Tokoh Kepimpinan Institusi Pendidikan Swasta

Antara anugerah yang telah dirangkul Sekolah Rendah Al-Azhar adalah Pelajar Cemerlang UPSR 2016 (Nur Insyirah Ismail), Pelajar Terbaik Kokurikulum Sekolah Rendah 2016 Putera (Muhammad Rafiq Mat Rani), Pelajar Terbaik Sukan Sekolah Rendah 2016 Putera (Muhammad Amalfi Aufa Asmadi Affendi) dan Anugerah Lima Bintang Standard Kualiti Institut Pendidikan Swasta 2015.

Sekolah Menengah Al-Azhar pula telah berjaya menggungguli sembilan kategori iaitu Pelajar Cemerlang SPM 2016 (Mawar Faisol), Pelajar Terbaik Kokurikulum Menengah 2016 Putera (Muhammad Akhtar Iskandar Mohamad Noor) dan Guru Cemerlang Akademik 2016 Sekolah Menengah (Puan Nurul Sakinah Azmi).

Sekolah ini turut meraih anugerah dalam kategori Guru Cemerlang Sukan 2016 Sekolah Menengah (Encik Suryadi Marzuki), Guru Cemerlang Kokurikulum 2016 Sekolah Menengah (Cik Syairah Hassim), Sekolah Prestasi Terbaik SPM 2016 & Anugerah Lima Bintang Standart Kualiti Institut Pendidikan Swasta 2015.

Dalam pada itu, Sekolah Rendah Al-Islah berjaya merangkul anugerah Pelajar Cemerlang UPSR 2016 (Sarah Rusydina Rushedey) dan Anugerah Lima Bintang Standard Kualiti Institut Pendidikan Swasta 2015.

Sekolah Menengah Al-Islah pula menerima anugerah Sekolah Prestasi Terbaik Sukan 2016 (Menengah), Pelajar Cemerlang SPM 2016 (Mohamad Mu’az Mohamad) dan Anugerah Lima Bintang Standart Kualiti Institut Pendidikan Swasta 2015.

Majlis perasmian dan penyampaian anugerah telah disempurnakan oleh Encik Ahmad Lutfi Zubir, Timbalan Pengarah Bahagian Pendidikan Swasta, Kementerian Pelajaran Malaysia.

Majlis anugerah anjuran Sektor Pendidikan Swasta dan Pendidikan Khas Jabatan Pendidikan Kedah bertujuan mengiktiraf pencapaian serta prestasi sekolah-sekolah swasta dan antarabangsa di negeri Kedah dalam akademik, kokurikulum dan sukan.

Sekolah Rendah dan Sekolah Menengah Al-Azhar serta Sekolah Rendah Al-Islah dan Sekolah Menengah Al-Islah merupakan sekolah-sekolah yang bernaung di bawah IKRAM MUSLEH. Terdapat lebih daripada 40 sekolah yang bernaung di bawah IKRAM MUSLEH yang dibangunkan oleh Pertubuhan IKRAM Malaysia.